Twitter’да Трампнинг Шимолий Корея ҳақидаги хабари нега ўчирилмаганига изоҳ берилди\n00:38 / 27.09.2017\nTwitter микроблоглар хизмати АҚШ президенти Дональд Трампнинг кўпчилик томондан ушбу ижтимоий тармоқ қоидаларини бузувчи хабари нега ўчирилмаганига тушунтириш берди.\nГап Трамп 23 сентябрда Шимолий Корея ташқи ишлар вазири Ли Ён Хонинг БМТ Бош ассамблеясидаги нутқидан кейинги твити ҳақида кетмоқда. "Ҳозиргина Шимолий Корея ташқи ишлар вазирининг БМТдаги нутқини тингладим. Агар у кичкина ракета-одамнинг фикрларини эшиттираётган бўлса, унда улар узоққа бормайдилар", деб ёзганди Трамп бу хабарида. Бундан аввал ҳам Трамп Шимолий Корея етакчиси Ким Чен Инни бир неча марта "ракета-одам" деб атаганди.\nИжтимоий тармоқнинг баъзи фойдаланувчилари бу хабар таҳдид ва ҳақоратга эгалиги, бу эса Twitter сиёсатига зидлигидан шикоят қилишиб , уни ўчириш лозимлигини айтишган. Бироқ ижтимоий тармоқ буни қилмаган.\nИжтимоий тармоқ қоидаларида унинг фойдаланувчилари ҳақорат, таҳдид, зўравонликка ундаш ва адоватни қўзғовчи хабарлар чоп эта олмасликлари айтилган.\n26 сентябрда ижтимоий тармоқ ўзининг расмий саҳифаларидан бирида Трампнинг хабарини у "ахборот жиҳатдан муҳим" бўлгани сабабли ўчирмаганини маълум қилган. "Биз у ёки бу твит қоидаларимизни бузмаётганини баҳолашда бир қатор омилларни эътиборга оламиз. Жумладан, биз ушбу твит ахборот жиҳатдан муҳимлиги ва жамоатчиликда қизиқиш уйғотишини ўрганамиз", деб айтилган компанияда.\nИжтимоий тармоқда бу борада ходимлар орасида ички қоидалар борлиги қўшимча қилинган. Компанияда таъкидланишича, яқинда бу ҳолат фойдаланувчилар келишувида акс эттирилади.


“Омин”ни овоз чиқариб айтиш мумкинми? 20.12.2016\nАссалому алайкум, ҳурматли қори ака. Мен олдинги берган саволларимга тўлиқ жавоб олганим учун сизларга миннатдорчилик билдираман! Бугун яна иккита саволни сизга йўлламоқдаман: 1. Одамлар расми, ўйинчоқ ҳайвонлар бор хонада намоз ўқиса бўладими? 2. Намозда Фотиҳа сурасидан кейин овозни чиқариб “омин” дейиш керакми ёки йўқ?\nВа алайкум aссалом. 1. Олдида ёки ёнида жонли нарсалар сурати бўлган ҳолда намоз ўқиш макруҳдир. Агар сурат орқада, оёқ тагида бўлса, ёки жуда кичик бўлса, ҳечқиси йўқ. Намоз ўқийдиган хонада жонли нарсалар сурати, яна намоздан чалғитувчи ортиқча ашёлар бўлмагани маъқул.\n2. Бизнинг ҳанафий мазҳабимизда “омин” ичида айтилади. Мана шуниси ихлосга яқинроқдир. Омин товуш кўтармасдан айтилишига сабаб, унинг дуо эканлигидир. Зеро, бу сўз “(эй Аллоҳ), ижобат қил!” деган маънони англатади. Дуо эса пастроқ товушда қилиниши керак. Чунончи, Аллоҳ таоло Аъроф сурасида шундай буюради:\n“ادعوا ربكم تضرعا وخفية إنه لا يحب المعتدين ”\nМаъноси: “Парвардигорингизга тазарру билан ва махфий (ичингизда) дуо қилингиз. Зеро, У ҳаддан ошувчи кимсаларни севмас” (Аъроф сураси: 55-оят).\nЛекин, ичида айтиш деганда шунчаки, хаёлдан ўтказиш эмас, балки, ўзига эшитиладиган даражада паст товушда, пичирлаб айтиш тушунилади. Пешин, аср ва нафл намозларини якка ўзи ўқиётган одам қироатни қай даражада қилиши керак бўлса, ўша даражада айтилади “омин”. Яъни, товушни кўтармасдан, ўзига эшитиладиган тарзда оҳиста айтилади. Валлоҳу аълам!\nАссалому алайкум, ҳурматли қори ака. Мен олдинги берган саволларимга тўлиқ жавоб олганим учун сизларга миннатдорчилик билдираман! Бугун яна иккита саволни сизга йўлламоқдаман: 1. Одамлар расми, ўйинчоқ ҳайвонлар бор хонада намоз ўқиса бўладими? 2. Намозда Фотиҳа сурасидан кейин овозни чиқариб омин дейиш керакми ёки йўқ?


Шри-Ланка президенти қариндошларини ҳукумат лавозимидан бўшатди – Bugun.uz\nЖаҳон - 8:40 · 20.04.2022\nШри-Ланка президенти қариндошларини ҳукумат лавозимидан бўшатди\nШри-Ланка президенти Готабая Ражапакса мамлакатдаги йирик иқтисодий инқироз шароитида 17 нафар янги вазир тайинлаб, бир қатор қариндошларини лавозимидан бўшатди. Бу ҳақда «Deutsche Welle» хабар берди.\nКелтирилишича, президентнинг икки укаси – Бэзил ва Чамални вазирлар маҳкамасидан бўшатилган, бироқ катта акаси – Маҳинда Ражапаксани бош вазир лавозимида қолган. Унинг тўнғич ўғли, президентнинг жияни Намал Ражапакса давлат бошқаруви вазири лавозимини тарк этган.\nТаъкидланишича, қариндошларни ишдан бўшатиш мамлакатда давом этаётган норозилик намойишлари фонида амалга ошган. Намойишчилар президент ва унинг оиласини ҳокимиятни ушлаб туришда айблаб, уларнинг истеъфосини талаб қилган.\nАввалроқ Қозоғистонда президентининг куёви элчилик лавозимидан кетиши маълум қилинганди.


Хитойда шахсий маълумотларни ўғирлаш иши бўйича 5 мингга яқин киши ушланди\nХитой ҳуқуқ-тартибот идоралари сўнгги 4 ой мобайнида интернет тармоғи орқали фуқароларнинг шахсий маълумотларини ўғирлаганликда гумон қилиб 4800 кишини ҳибсга олди. Бу ҳақда ХХР жамоат хавфсизлиги вазирлиги хабар тарқатган.\nВазирлик баёнотида таъкидланишича, охирги йилларда интернет технологияларининг катта суръатларда ривожланаётгани сабабли анъанавий жиноятлар бутунжаҳон ахборот тармоғи узра ҳам фаолроқ тарқалмоқда. Шахсий ва бошқа маълумотларни, уларни кейинчалик фирибгарлик ва товламачилик учун фойдаланиш мақсадида ўғирлаш ҳолатлари кўпайди.\nСўнгги 4 ойда мамлакат бўйлаб ўтказилган махсус амалиётларда 1800 дан ортиқ хакерлик ва шахсий маълумотларни ўғирлаш билан боғлиқ жиноий иш фош этилган.\nХХР жамоат хавфсизлиги вазирлиги маълумотларига кўра, йирик ва жамоат ташкилотлари вакилларининг маълумотларни тақдим этиш ҳоллари тобора кўпроқ учрамоқда. Улар маълумотларни ноқонуний тарзда эгаллаб олиб, уни қизиқиш билдирган томонга сотади. Шунингдек, бевосита интернет-провайдерлардан маълумотларни ўғирллаш ҳолатлари ҳам кузатилган.


Йирингли хирургия – Бухарский областной многопрофильный медицинский центр\nБўлим йирингли хирургик касалликлар билан касалланган беморларга ихтисослаштирилган тиббий ёрдам кўрсатмо?да. Йирингли хирургия бўлими мудири вазифасида олий тоифали хирург Амонов Махмуд Истамович фаолият кўрсатмо?да.\n1970 йилда Вилоят касалхонаси хирургик корпуси биносида 60 ўринли хирургия бўлими ташкил этилган бўлиб, шундан 1-?аватда 40 ўринли йирингли хирургия бўлими фаолият кўрсатган. 1982 йилдан бошлаб йирингли хирургия муста?ил бўлим сифатида 30 ўринга хизмат кўрсата бошлаган. 1987йилгача Абдурахмонов М.М. бўлим бошли?и сифатида фаолият кўрсатган.\nЙирингли хирургия бўлими 2015 йил январ ойидан бошлаб капитал таъмирланган янги 2-хирургия биносининг 3-?аватида 25 ўринга фаолият кўрсатмо?да.\nЙирингли хирургия бўлимида даволанадиган касалликлар:\nжарро?ликдан сўнгги йирингли асоратлар;\nўткир ва сурункали жигар абсцесси;\nўткир ва сурункали плевра эмпиемаси;\nўткир ва сурункали бронхоэктаз;\nўткир ва сурункали ўпка абсцесси;\nўткир ва сурункали сепсислар;\n?ўл ва оё?лар диабетик флегмонаси;\nжигар ?олди? бўшли?и йиринглаши;\nингичка ва йў?он ичак о?малари, стомалар;\nабсцесс ва юмшо? тў?ималар йирингли касалликлари;\n?андли диабетнинг йирингли ва некротик асоратлари;\nсарамас (рожа) буллёз некротик формаси;\nклиника ичидаги барча турдаги перитонитлар;\nЙирингли хирургик касалликларда ?ўлланилаётган янги даволаш усуллари:\nДиабетик товон синдроми огир шаклларини даволашда оёкнинг таянч функциясини саклаб колишга каратилган атипик панжа ампутацияси йулга ?ўйилди;\nЙирингли жарохатларни даволашда абактериал му?итни ?ўллаш;\nЎпка абсцессларида абсцесс бўшлигини трансназобронхиал дренажлаш;\nЙирингли некротик жарохатларни даволашда ультрабинафша нурларни ва махаллий гипероксигенация усулини ?ўлланиши ишлаб чи?илди, ?амда жорий этилди;\nДиабетик товон синдромида сон со?асидан юкори ампутацияга алтернатив равишда болдир со?асидан янгича ампутация ?илиш усули жорий этилди;\nДиабетик товон синдромида сон артериясини катетерланиб узо? муддат катетер терапияни ?ўллаш жорий этилди;\nДиабетик товон синдроми билан ампутациядан кейинги жарохат майдонини автодермопластикани ?ўллаш йўлга ?ўйилди;\nДиабетик товон синдромида операциядан кейинги асоратларни профилактикаси ва даволашда лазерли фотодинамик терапияни ?ўллаш;\nЖигарнинг мураккаб 7-8 сегментида жойлашган абсцессларида миниторакофренотомиянинг ?ўллаш;\nУзо? ва?т давомида битмайдиган ёто? яраларда аутодермопластикани ?ўллаш;\nЙирингли септик касалликларни даволашда Перфторуглеродларни ?ўллаш;\nДиабетик товон синдромини даволашда янгича операция усулини ишлаб чи?иш ва жорий ?илиш мавзусида И-2014-6-13 ра?амли 2014-2015 йилга мўлжалланган инновацион лойи?а ютилган ва шу мавзуда илмий иш олиб борилмо?да.\nШу даврга ?адар бўлим ми?ёсида 2та номзодлик диссертациялари (К.У.Газиев, Б.З.?амдамов) 1 та докторлик диссертацияси (Б.Б.Сафоев) ё?ланган.


Грузияда пекан ёнғоғини етиштириш: тарихи, истиқболи, технологиялар, нархлар, навлар ва жаҳон тажрибаси (видео) • EastFruit\nБош саҳифа › Янгиликлар › Грузияда пекан ёнғоғини етиштириш: тарихи, истиқболи, технологиялар, нархлар, навлар ва жаҳон тажрибаси (видео)\nВидео Долзарб Махсус Янгиликлар\nГрузияда пекан ёнғоғини етиштириш: тарихи, истиқболи, технологиялар, нархлар, навлар ва жаҳон тажрибаси (видео)\nМуаллиф: EastFruit 25 Yan 22 24 Yan 22 0163\nEastFruit халқаро жамоаси анъанавий равишда кичик фермерларга яхши даромад келтирувчи нишали экинлар, шунингдек, ёнғоқ бозорига алоҳида эътибор қаратмоқда. Пекан ёнғоғи – бу «иккиси бирда» – минтақанинг баъзи мамлакатларида муваффақиятли ўстириш мумкин бўлган нишали экиндир. У ҳатто кичик фермерларга ҳам жуда яхши даромад келтиради. Албатта, пекан ёнғоғини етиштириш ва қайта ишлаш бизнесида кўпгина нюанслар бор, биз мутахассисларимиз ёрдамида улар ҳақида сўз юритишга ҳаракат қиламиз.\nНаҳотки, Грузияда пекан етиштирилади?\nҲа, жаҳондаги энг машҳур ёнғоқ турлари – бодом, ёнғоқ, фундук ва пистадан ташқари Грузияда «Америка ёнғоғи» деб аталмиш пекан ҳам етиштирилади. У дастлаб Грузияга ёғоч олинадиган экин сифатида келтирилган, аммо энди маълум бўлишича, европалик фундук импортёрлари ҳам Грузия пеканига қизиқиш билдирмоқда. Мамлакатда ҳали тижорат плантациялари мавжуд эмас, аммо ушбу турдаги ёнғоқ ҳосили аллақачон йиғиб олинмоқда ва у анъанавий бозорлар, хусусан, Европа Иттифоқи мамлакатлари ҳамда Хитойга экспорт қилиш учун тайёрланяпти.\nПекан қандай ёнғоқ ва унинг афзаллиги нимада?\nВизуал хусусиятларига кўра, пекан грек ёнғоғига ўхшаш, аммо ёғлироқ. Пекан тарикибида кўп миқдордаги монотўйинмаган ёғлар (Омега-9), хусусан, олеин кислотаси мавжуд бўлиб, у қондаги зарарли холестерин миқдорини камайтириш ва фойдалисини кўпайтиришга ёрдам беради. Пекан пазандаликда кенг қўлланади, ширинликларга, шунингдек, балиқли, қўзиқоринли ва ҳатто сутли таомларга ҳам қўшилади. Бундан ташқари, ушбу турдаги ёнғоқ газак сифатида (қовурилган ёки хом ҳолатида) машҳур бўлиб, уни салатларга қўшиш ёки бошқа ёнғоқ турлари ва қуруқ мевалар билан аралаштириб истеъмол қилиш мумкин.\nПекан етиштириш ва унинг экспортида қайси давлатлар етакчи?\nПеканнинг ватани – Шимолий Америка. Шу сабабли, ҳозирги вақтда икки давлат жаҳон бўйлаб ушбу ёнғоқнинг етиштирилишига бошчилик қилмоқда. Мексика жаҳондаги жами пеканнинг қарийб 49 фоизини, АҚШ эса 41 фоизини таъминлайди. Қолган 8%и Жанубий Африка (6%), Бразилия (1%) ва Австралия (1%) ҳиссасига тўғри келади.\nШуни қайд этиш жоизки, пеканнинг жаҳон бўйича майдони ва уни етиштириш бошқа ёнғоқ турларига нисбатан анча кам. 2020/21 йилги мавсумда пўстлоқли пеканни глобал миқёсда етиштириш атиги 166,4 минг тоннани ёки бошқа ёнғоқ турларини етиштиришнинг қарийб 3 фоизини ташкил этди. Шунга қарамай, жаҳонда пекан етиштириш бошқа ёнғоқ турларига нисбатан тез ўсиб бормоқда. Нисбий ҳосилдорликнинг ўсиш суръатлари бўйича фақат макадамия ва грек ёнғоғи пекандан устун туради. Сўнгги 10 йил ичида жаҳон бўйича пекан етиштириш ҳар йили ўртача 7,4 минг тоннага ошмоқда.\nТабиийки, пеканнинг асосий экспортёрлари Мексика ва АҚШ, шунингдек, асосан, пўстлоқсиз пекан етказиб берувчи Жанубий Африка ҳисобланади. Мексика пеканининг энг йирик импортёри АҚШ бўлса, АҚШда етиштирилган пекан мағзининг энг йирик харидорлари Европа Иттифоқи ва Буюк Британиядир. Ушбу давлатлар ҳиссаси экспорт жўнатмаларининг 51%ига тўғри келади. Шунингдек, Канада 2019 йили АҚШдан экспорт қилинадиган жами пеканнинг 8%ини импорт қилган. АҚШ жуда катта ички бозорга эга бўлганлиги сабаб, бу мамлакатда етиштириладиган пеканнинг 70%дан ортиғи шу ернинг ўзида истеъмол қилинади. Айни пайтда пўстлоқли пеканнинг муҳим импортёрларидан бири Хитой.\n2018 йилнинг июлига қадар Хитой 30 фоиздан ортиқ ҳажмдаги улуш билан АҚШ пеканининг энг йирик импортёри бўлган.\n2006 йилдан АҚШнинг Хитойга пекан экспорти орта бошлади ва 2012/13 йилги мавсумда мазкур мамлакатга пўстлоқли пекан экспорти деярли 37 минг тоннага етди. Бироқ, 2018 йилда бошланган АҚШ ва Хитой ўртасидаги савдо урушлари натижасида АҚШдан Хитойга пекан жўнатмалари учун 47 фоизлик импорт божи ундирилгани бу бизнесни даромадсиз юмушга айлантирди. Шундай қилиб, Қўшма Штатларнинг энг йирик савдо шериги АҚШдан ушбу турдаги ёнғоқ экспорти таркибида 6% дан кам улушга эга бўлган энг кичик импортёрлардан бирига айланди. Зеро, Хитой 2018/19 йилги мавсумда пекан импортини 80 фоиздан кўпроққа қисқартирди.\nГарчи, кейинчалик Хитойга етказиб беришдаги тўсиқлар қисман олиб ташланган бўлса-да, талабнинг энг катта ўсиши Европа Иттифоқи мамлакатларида кузатилмоқда. Бу ерда пекан мағзи улгуржи сотувда бир кг учун 8 дан 12 еврогача ўзгариб турадиган энг жозибадор нархлардир.\nГрузияда пеканни қайси ҳудудларда етиштириш мумкин ва у инвесторлар учун нимаси билан қизиқ?\nТурли ёнғоқларни етиштириш ва экспорт қилиш бўйича салмоқли тажрибага эга бўлган Грузия пекан етиштиришни тижоратлаштириш бўйича эндигина илк қадамларни ташлай бошлади. Мамлакат ҳам Европа Иттифоқи, ҳам Хитой билан эркин савдо келишувлари асосида муваффақиятли алоқа қилаётганини ҳисобга олсак, ушбу соҳани ривожлантириш қизиқарли ва истиқболли бўлиши мумкин.\nПекан Грузияда ХХ аср бошидан бери ўсади. Қора денгиз соҳилида 100 йиллик дарахтларни учратиш мумкин, чунки, пекан дарахти 300 йилгача яшаш хусусиятига эга. Мослаштирилган пекан навларини танлаш Грузияда 1950-70 йилларда бошланган ва 2000 йиллар бошида пекан бўйича илмий-амалий ишларнинг иккинчи босқичига киришилди. Ушбу турдаги ёнғоқ кеч, 10-15 ёшда мева бериши сабабли, бу ишнинг натижалари энди кўзга кўрина бошлади.\nПеканнинг Грузиядаги асосий тарқалиш майдони Қора денгиз соҳиллари – Абаша, Хоби, Самтредия, Кобулети, шунингдек, Шарқий Грузиянинг Лагодехи туманларидир. Бу ҳудудлар узоқ вегетация даври билан ажралиб туради ва ёнғоқнинг ҳосилдорлиги бир дарахтдан 50-60 кг гача етиши мумкин. Шу сабабли, пеканни тижорат мақсадида ушбу ҳудудларда етиштириш тавсия этилади. Бироқ, Грузиянинг бошқа субтропик микрозоналарида ҳам пеканни ўрганиш ва синаб кўриш мумкин.\nГрузия Қишлоқ хўжалиги илмий-тадқиқот марказининг мевачилик илмий-тадқиқот департаменти бошлиғи, қишлоқ хўжалиги фанлари доктори Звиад Бобокашвилининг таъкидлашича, ёнғоқнинг бу турини тижорат мақсадида етиштириш асосларидан бири пайвандланган пекан кўчатларини навли етиштиришни ташкил этишдир. Айни пайтда Грузияда пайвандланган пекан кўчатлари етиштирилмаяпти, аммо бундай амалий тажриба мамлакатда мавжуд.\nГрузияда пеканни тижорат асосида етиштириш истиқболлари борми ва уни қандай амалга ошириш мумкин?\n«Бу босқичда маҳсулотни нафақат қандай етиштиришни, балки нима ишлаб чиқаришни ҳам тушуниш муҳимдир», дейди Звиад Бобокашвили. “Пекан ўзаро чангланадиган экин ҳисобланади, шунинг учун мос навларнинг юқори маҳсулдор адаптив жуфтларини танлаш зарур, бу Грузияда тижорат ишлаб чиқаришни ривожлантиришнинг асосий шарти ҳисобланади”, дейди доктор Бобокашвили.\nМутахассиснинг сўзларига кўра, биринчи босқичда АҚШда сўнгги 20 йил давомида селекция йўли билан олинган «Вичита», «Поуни», «Навахо» ва бошқа навларни жорий этиш ҳамда синовдан ўтказиш мақсадга мувофиқдир. Шундан сўнг Грузияда пекан етиштириш ва кўпайтиришни бошлаш мумкин.\nШунингдек, Техас штати (АҚШ) ва Жанубий Африкада интенсив боғларга экилган пекан етиштиришнинг жуда қизиқарли тажрибаси мавжуд. Юқори зичликда пекан экиш тижорат ҳосилдорлиги муаммосини бартараф этишга ёрдам беради, шунингдек, дарахт баландлигини назорат қилувчи контурли кесиш техникасидан фойдаланиш мумкин.\nЗеро, 12х12 м ёки 15 Х 15 м ўлчамдаги анъанавий экиш схемаси билан пекан дарахти, одатда, баландлиги 30-35 метрга етади. Шуни қайд этиш жоизки, бошқа томондан, пеканнинг бу хусусияти ҳосилга патоген юкламани камайтиради – баъзи зараркунандалар дарахтнинг тепасига етиб бора олмайди ва ҳосилга зарар етказолмайди.\n“Пекан Грузия учун нисбатан янги экин бўлгани ва мамлакатда концентрланган саноат экинлари мавжуд бўлмагани боис, кўп миқдорда патогенлар аниқланмаган. Бу уларни муваффақиятли назорат қилиш мумкинлигини англатади», дейди жаноб Бобокашвили Грузияда пекан етиштиришнинг афзалликларини тушунтирар экан. Бундан ташқари, баланд пекан дарахтларига керакли суюқликни пуркаш мумкин бўлган махсус қурилмалар мавжуд.\nГрузия фермерлари учун пеканнинг афзаллиги ва камчилиги нимада?\nПекан етиштиришни ривожлантиришнинг асосий чекловчи омили нисбатан паст ҳосилдорлик – гектарига 1,5-2,0 тонна ва тўлиқ мевага киришга қадар бўлган узоқ вақт, яъни анъанавий экиш усулида 12-14 йилдан сўнг ҳосил олиш мумкинлигидир. Бу фундук, ёнғоқ, бодом ёки писта билан солиштирилганда пеканнинг сармоявий жозибадорлиги камроқ эканини англатади. Шу билан бирга, бу экинни Грузиянинг иқлим шароитига мослаштириш ва уни қайта ишлаш бўйича ижобий тажриба мавжуд. Қолаверса, пекан мағзининг ҳосилдорлиги грек ёнғоғиникидан юқори ва 55-58%га етади.\nГрузияда пекан ҳосили ноябрдан декабрь ойи охирига қадар йиғиб олинади. Фермерларнинг прогнозларига кўра, ҳозирги вақтда Грузиянинг ишлаб чиқариш салоҳияти йилига ушбу қимматбаҳо ёнғоқни 150 тонна миқдорида етиштиришга етади. Бироқ, Грузияда пекан саноат усулида етиштирилмагани сабаб, экспорт учун мақбул нав градацияси ҳам мавжуд эмас, бу экспорт нархига салбий таъсир қилади.\nПеканга қандай ишлов берилади ва у қай тарзда қуритилади, майдаланади ва сақланади?\nҲосил йиғиб олингач, пекан хона ҳароратида қуритилиб, калибрланади. Энг катта калибр – диаметри 23 мм дан ортиқ ҳажмга эга ёнғоқдир. Таркибида 6% намлик бўлса, пекан қуруқ ҳисобланади. Калибрлангандан сўнг ёнғоқ музлатгичда мусбат ҳароратда сақланиши керак, чунки, ёнғоқ таркибида ёғ миқдори юқори бўлгани учун сифати тез бузилади.\nПеканнинг пўстлоғи грек ёнғоғиникига қараганда қаттиқроқ. Айни дамда мамлакатда пеканни чақиш билан шуғулланувчи ягона ташкилот – бу ёнғоқ чақиладиган махсус ускунага сармоя киритган Georgian Renaissance Group компаниясидир.\nEastFruit жамоаси Грузиянинг Лагодехи муниципалитетидаги Тела қишлоғида фаолият юритаётган объектда пекан ҳосили йиғиб олиниши ва экспорт учун қайта ишланиши жараёнини ўрганди. Компания, асосан, Кахети минтақасидаги консолидаторлардан ёввойи пекан сотиб олади, уни калибрлайди, қуритади ва чақади. Чақилгандан сўнг пекан пўстлоғидан қўлда ажратилади ва мағизлари полиэтилен қопчаларга вакуум ёрдамида қадоқланади. Ушбу шаклда пекан совутгичли идишларда экспорт қилинади.\nГрузия пекани учун қайси мамлакатлар истиқболли бозор бўлиши мумкин?\n2020 йилда Georgian Renaissance Group пекан мағзининг биринчи партиясини Европа Иттифоқи (Польша)га экспорт қилди. Бу йил пекан учун мақсадли бозор Европа Иттифоқилигича қолмоқда, бироқ, компания пўстлоқли пекан сотиб олишга қизиққан хитойлик импортёрлар билан ҳам музокаралар олиб боряпти. Компания ҳаммуассиси Леван Болквадзенинг сўзларига кўра, ёнғоқ намуналари аллақачон Хитойга жўнатилган ва харидорлар уларнинг сифатидан мамнун. Бироқ, хитойлик харидорлар учун пеканнинг нав таркиби бир хил бўлиши мақсадга мувофиқдир, ушбу ёнғоқнинг тижорат плантациялари мавжуд бўлмаганда эса бунга эришиш қийин.\nАбхазия ва Самегрелодаги кичик фермерлардан чақилмаган пеканни сотиб оладиган Россия импортёрлари орасида ҳам пеканга қизиқиш юқори. Бу йил пўстлоқли пеканнинг бир килограмми 7 лари (2,27 доллар)дан қабул қилинмоқда ва бу маҳаллий аҳолига яхши даромад келтиряпти.\nГрузияда пекан етиштириш ва қайта ишлаш тажрибаси ҳамда истиқболлари ҳақида ҳикоя қилинган видеони томоша қилишингиз мумкин:\nГрузияёнғоқЗвиад Бобокашвилиинтенсив боғларқўшимча ишлов беришпекантехнологиялар\n23 Апр 22 22 Апр 22 01066\n24 Май 21 3 2516\n18 Yan 22 17 Yan 22 0528


Ўз аёлига севгисини изҳор қилиши керакми? | Azon.uz - Ахборот-таҳлилий портал\n1652 08:00 22.02.2020\nАллоҳ таоло Қуръони каримда шундай деб марҳамат қилади: “Ва сизларга сокинлик топишингиз учун ўзингиздан жуфтлар яратганлиги ва ораларингизда севги ва марҳаматни солиб қўйгани (ҳам) Унинг оят-белгиларидандир. Албатта, бунда тафаккур қиладиган қавмлар учун оят-белгилар бордир” (Рум, 21).\nИнсонни эркак-аёлга ажратиб, жуфт яратишининг ўзи Аллоҳнинг биру борлиги, баркамол сифатлар соҳиби эканининг ёрқин далилидир. Доимо кўраверилгач, унга эътибор берилмайди, аммо эътибор ила тафаккур қилиб кўрилса, инсоннинг эркак ва аёллик ҳолати улкан мўъжизадир.\nАллоҳ таоло инсоннинг ўзидан унга жуфт яратиб беришни “сокинлик топишингиз учун” демоқда. Дарҳақиқат, эркак фақат аёлдангина сокинлик, ором, осойишталик ва тинчлик топади. Шунингдек, аёл ўзига керак сокинликни эркакдан топади.\n“...ва ораларингизда севги ва марҳаматни солиб қўйгани...”\nЭркакнинг танасини, аъзоларини, руҳиятини, ҳаттоки энг кичик ҳужайраларигача ўзига хос қилиб яратган ким? Аёлнинг танасини, аъзоларини, руҳиятини, хаттоки кичик ҳужайраларигача ўзига хос қилиб яратган ким? Ҳа, уларни бир-бирига сокинлик, меҳр-муҳаббатли бўладиган, ўзаро келишиб дунёни обод қиладиган этиб яратган зот қудратли Аллоҳ таолодир.\n“Албатта, бунда тафаккур қиладиган қавмлар учун оят-белгилар бордир”.\nМодомики, Аллоҳ таолонинг Ўзи эр-хотиннинг ўртасига меҳр-муҳаббат солишини очиқ айтган экан, эр ҳам ўз хотинига уни яхши кўришини очиқ айтишида ҳеч бир монеълик йўқ. Қолаверса, бу нарсанин очиқ айтиш ўртадаги муҳаббатни яна ҳам кучайтиради. Бу борада Пайғамбаримиз Муҳаммад соллаллоҳу алайҳи васаллам ҳам: “Бир киши бир биродарини яхши кўрса, унга яхши кўришини айтиб қўйсин” деб марҳамат қилганлар. Бухорий, Абу Довуд, Термизий ва Насоийлар ривоят қилишган.\nҲадиси шарифда биродарга яхши кўришни айтишга буюрилганидан кейин ўз аёлига бу гапни айтиш яна ҳам муносиброқдир. Зеро, киши ўз аёлига унга бўлган меҳру муҳаббатини билдириб қўйса, бу нарса аёлнинг қалбидаги эрига бўлган меҳр, ишонч, ҳурсандчилик, хотиржамлик каби туйғуларни яна ҳам зиёда қилади. Бу борада Пайғамбар алайҳиссаломнинг ўзлари бизларга ёрқин намунадирлар.\nУ зотдан “Инсонлардан кимни кўпроқ яхши кўрасиз?” деб сўралганда, у зот алайҳиссалом “Оишани” деб жавоб берганлар. Бухорий ривояти.\nОиша розияллоҳу анҳодан ривоят қилинади: “Расулуллоҳ соллаллоҳу алайҳи васаллам ҳар кунларини биттадан аёллари учун тақсим қилар, улар ўртасида адолат билан иш тутар ва: “Эй Аллоҳим, бу ўзим эга бўлган нарсадаги тақсимимдир. Сен эга бўлиб, мен эга бўлмаган нарсада эса, мени маломат қилмагин” деб дуо қилар эдилар”. Тўртовлари ривоят қилишган.\nҲадисдаги “Сен эга бўлиб, мен эга бўлмаган нарса”дан мурод эса, севги, меҳр ва муҳаббатдир.\nҲа, инсон зоҳирий ишларни тасарруфини қилиши мумкин. Аммо қалбга, ҳиссиётга боғлиқ ишлардаги эгалик эса, фақат Аллоҳ таолонинг қўлидадир. Шунинг учун ҳам Пайғамбаримиз “Аёлларимнинг барчасига адолат қилишга ҳаракат қиламан, бунга кучим етади. Аммо, муҳаббат борасида ҳаммаларини бирдай севолмайман. Улардан фақат битталарини севаман, холос”, деган маънода Роббиларига дуо қилмоқдалар.\nНабий соллаллоҳу алайҳи васаллам биринчи аёллари бўлмиш Хадича розияллоҳу анҳони вафотларидан кейин ҳам жуда кўп эслар эдилар. Хадича онамиз Расули акрам соллаллоҳу алайҳи васаллам Оиша розияллоҳу анҳога уйланишларидан уч йил аввал вафот этган эдилар. Пайғамбаримиз биринчи аёлларини эслаганларида “Менга унинг муҳаббати берилди” деб айтар эдилар. Ибн Абдулбарр ривояти.\nДемак, биз ҳам юқоридаги оят ва ҳадислардан келиб чиқиб, жуфту ҳалолимизга унга бўлган меҳру муҳаббатимизни билдириб қўйсак, ҳам савобга эга бўламиз, ҳам оиламизнинг янада фаровонлиги сари катта қадам ташлаган бўламиз.\nоила севги меҳр Махсус турмуш эр хотин Расулуллоҳ соллаллоҳу алайҳи васаллам Тарих ҳадис\n669 16:00 31.03.2020\n1808 07:30 30.03.2020\n1012 08:30 28.03.2020\n507 07:30 28.03.2020\n858 12:00 27.03.2020\n3792 11:16 27.03.2020


Xiaomi Redmi Note 5 сирлари очилди, суратлари сочилди! - Terabayt.Uz\nXiaomi Redmi Note 5 сирлари очилди, суратлари сочилди!\nХитойнинг Телекоммуникациялар агентлиги – TENAA сайти маълумотлар базасида Xiaomi Redmi Note 5 смартфонининг икки талқини хусусиятлари пайдо бўлди. Булар – Redmi MEE7 ҳамда Redmi MET7 индексларига эга моделлардир, деб ёзади GizmoChina нашри.\nАйтиш керакки, агентлик сайтида Redmi MEE7 ва Redmi MET7 индекслари билан акс эттирилган қурилмалар шу пайтгача Xiaomi Redmi 5 ҳамда Redmi 5 Plus смартфонлари, дея тахмин қилинаётган эди. Энди маълум бўлишича, буларнинг иккаласи ҳам Redmi Note 5 гаджетининг икки хил талқини экан. Шунингдек, бу моделнинг Geekbench бенчмаркидаги тест натижалари шубҳали экани ҳақида ҳам ёзганмиз.\nХулласи калом, TENAA сайтидаги сўнгги маълумотлар туфайли, энди биз бу девайснинг ташқи қиёфаси ҳамда техник хусусиятлари ҳақида аниқ тасаввурларга эга бўла оламиз. Ушбу моделнинг иккита талқини фақатгина тезкор ва доимий хотирасининг ҳажмига кўра ўзаро фарқланар экан, бошқа хусусиятлари айнан бир хил. Redmi MET7 талқинида бу хотиралар ҳажми тегишлича 4/64 гигабайт, Redmi MEE7 версиясида эса – 3/32 гагабайтни ташкил этади.\nШунингдек, интернетда Redmi Note 5’нинг янги суратлари ҳам тарқалган. Уларга ишонадиган бўлсак, янги гаджет камида икки хил – тилларанг ва қора рангли корпусларда ишлаб чиқарилади. Redmi Note 5 смартфонларига диагонали 5,9 дюймга, сиғими 2160x1080 пикселга эга бўлган дисплей ўрнатилади. Бу – мазкур туркумдаги смартфонлар орасида томонлари ўзаро 18:9 нисбатда бўлган экранли илк қурилмадир. Девайснинг «юраги», ixbt.com хабарига кўра, 2,0 ГГц такт частотасида ишловчи, саккиз ядроли аллақандай SoC процессоридир.\nСмартфоннинг асосий камераси 12 мегапиксел, олд камераси эса 5 мегапиксел сиғимга эга. Аккумулятори ҳам чакки эмас – сиғими 4 000 мА/соат. Унинг операцион тизими сифатида Android 7.1.2 Nougat кўрсатилган. Девайснинг корпуси ўлчамлари 158,5х75,45х8 миллиметрга, вазни эса 180 граммга тенг бўлиши айтилаётир.\nАфсуски, Xiaomi шу пайтгача бу смартфонининг тақдимоти қачон бўлиб ўтишини маълум қилмаган. Фақатгина Redmi MEE7 ва Redmi MET7 индекслари билан акс эттирилган ушбу қурилмаларни «Бўйдоқлар куни»гача чиқариши тахмин қилиняпти, холос.


Бош вазир Абдулла Арипов таклифи билан Тошкентдаги Olmazor City қурилишига ёлланган сўхликлар маошнинг озлиги ва шароитнинг ёмонлигидан норози бўлиб ишни ташлаб, Фарғонага қайтди.\n15 нафар сўхлик 29 июнь куни Фарғонага етиб келгани ва энди Сўхга йўл ёпиқлиги боис, Фарғонада қолаётганини айтди.\nСўхликларга кўра, улар бош вазир ваъда қилганидан паст берилган меҳнат ҳақи ва санитария талабларига зид шароитдан қониқмай, ишни ташлаган:\n- Сўхда оддий ишчилар 2 миллион сўм, усталар 4 миллион сўмдан ойлик оласизлар, дейишди. Бизга 1 миллион 800 минг сўмдан ойлик берамиз, дейишди. Хўп, деб иш бошладик. Лекин, шароити ҳам жуда оғир эди - 15 кишига битта душ, унда ҳам иссиқ сув баъзан йўқ. Тушликка ош-пош бериб туришди, лекин ҳар оқшом бир хил овқат - макарон шўрва, 2 бўлак нон. Ишлаб бўладиган шароит эмасди бу, - деди ўзини Азиз Умаров деб таништирган 18 яшар сўхлик.\nСўхликларнинг айтишича, 28 июнь куни Olmazor City қурилиш майдончасини 15 сўхлик тарк этган ва ундан олдин ҳам, у ерни тарк этган 10дан ортиқ сўхлик Фарғонада карантинда сақланмоқда. Айтишларича, улар вилоят ҳокимлиги биносидан карантин ҳудудига йўлланган.\n- У ерда сизлардан коронавирус учун таҳлил олишади. 6 соат ичида сизда вирус бор-йўқлиги маълум бўлади. Агар йўқ бўса, тиббиёт маълумотномасини оласизлар, чиқасизлар, дейишди. Лекин, Сўхга ўтказиш масаласида аниқ жавоб беришмади. Кутаяпмиз, - деди Азиз Умаров.\nФарғона вилоятининг тўлиғича Қирғизистон ҳудуди билан ўралган эксклав тумани - Сўхга йўл ёпиқ. Сўхлик ишчилар шу йилнинг 8 июнида Бош вазир таклифи асосида махсус автобуслар билан Сўх туманидан олиб чиқилган эди.\nШу йилнинг 31 май куни Ўзбекистон ва Қирғизистон чегарасининг баҳсли ҳудудидаги Чашма булоғи устида икки давлат ватандошлари ўртасида тўқнашув чиққан ва бунинг ортидан Сўхга борган Бош вазир Абдулла Арипов, 500 сўхликка Тошкентдан яхши маошли иш ваъда қилган эди.\nСўх туман ҳокимлиги 8 июнь куни эълон қилган расмий маълумотга кўра, жами 500 сўхлик Тошкент шаҳридаги қурилиш объектлари учун ишга ёлланган.\nТошкентдаги қурилишларнинг асосий қисмини эса айнан Discover Invest ширкати амалга оширмоқда. Ширкатнинг Facebook тармоғидаги саҳифасида маълум қилинишича, пойтахтда кўпқаватли тураржой ва бизнес комплекслари, савдо мажмуаларидан иборат 20 га яқин янги лойиҳаларни амалга оширган.\nDiscover Invest, компания расмийсининг айтишича¸ Akfa Group ҳолдингига қарашли. Бу ҳолдинг акцияларининг 70 фоизи эса¸ Уюшган жиноятчилик ва коррупцияни ёритиш лойиҳаси (OCCRP) томонидан тақдим этилган ҳужжатларга кўра¸ Тошкент шаҳар ҳокими Жаҳонгир Ортиқхўжаевга қарашлидир.


ТАТУ ректори вазифасини бажарувчиси тайинланди – Газета.uz\nТАТУ ректори вазифасини бажарувчиси тайинланди\nБахтиёр Махкамов Тошкент ахборот технологиялари университети ректори вазифасини бажарувчиси этиб тайинланди. Бундан аввал у Электромагнит мослашув маркази раҳбарининг биринчи ўринбосари бўлиб ишлаган.\n16 июн 2021, 11:29 Сиёсат\nҲукумат қарори билан Бахтиёр Махкамов Тошкент ахборот технологиялари университетининг ректори вазифасини бажарувчи этиб тайинланди, дея хабар бермоқда Huquqiy-axborot Telegram-канали.\nБахтиёр Махкамов (1985 й.т) Тошкент давлат техника университетини «Молия менежменти», шунингдек, Тошкент ахборот технологиялари университетини «Менежмент» (ахборот-коммуникация технологиялари) мутахассислиги бўйича тамомлаган. Иқтисод фанлари доктори, профессор унвонига эга.\nБир неча йиллар давомида у «Уздунробита» компаниясида, Олий ва ўрта махсус таълим вазирлиги ва Ички ишлар вазирлиги тузилмаларида ишлаган, Плеханов номидаги Россия иқтисодиёт университети Тошкент филиалининг меҳнат иқтисодиёти ва менежменти кафедрасида дарс берган.\n2015 йилда у Электромагнит мослашув марказида иш бошлади, 2021 йилда марказ раҳбарининг биринчи ўринбосари бўлди.\n50 дан ортиқ илмий ишлар, шу жумладан 1 та монография, 5 та ўқув қўлланма ва 40 дан ортиқ илмий мақолалар муаллифи. Илмий мақолалари АҚШ, Жанубий Корея, Россия, Индонезия, Ҳиндистон, Қозоғистон ва бошқа мамлакатларда нашр этилган.\n28.07 Қашқадарёда 10,4 млрд сўмлик давлат харидларига оид иш ва хизматлар шартномасиз бажарилаётганлиги аниқланди\n28.07 Ўзбекистон «Путешествую без COVID-19» иловасига қўшилди\nЎзбекистон «Путешествую без COVID-19» иловасига қўшилди


АҚШ Айдаҳо штатида махсус ядро иншооти барпо этмоқчи\n15:37 / 07.12.2016\nАҚШ ҳарбий-денгиз кучлари ва мамлакат энергетика вазирлиги ҳамкорликда Айдаҳо штатида 1,65 млрд долларлик иншоот барпо этишини эълон қилди. Ўзига хос махсус ядро чиқиндихонаси бўлган бинода ҳарбий ва сувости кемаларидан чиққан ядро ёқилғиси қолдиқлари сақланади.\nЯнги иншоотни Айдаҳо миллий лабораториясининг 2,3 минг квадрат километрлик майдонида барпо этиш режалаштирилган. У АҚШнинг атом энергетикаси соҳасидаги тадқиқотлар ўтказадиган муҳим объектларидан биридир.\nМазкур лаборатория 1957 йилдан бери Америка ҳарбий кемаларининг ядро чиқиндиларини қабул қилади. Янги бино қуриш мажбурияти мавжуд корхоналарнинг анча эскиргани ва янги турдаги ҳарбий кемалардан келтириладиган ядро қолдиқларини қабул қила олмаслиги билан изоҳланади.\nИншоотни қуришга тайёргарлик 2017 йилда бошланади. Қурилиш ишлари 2020 йил бошларида якунланади. У 2060 йилгача хизмат қилиши режалаштирилган.\nАҚШ атом энергетикаси Айдаҳо ядро иншооти


Taklif 2020-11-30 16:05:47\nҲунармандлар устохоналари мавжуд усто-шогирт асосида укувларини ешларга ташкиллаштириш учун ер участкаси ажиратиш лозим.\nTaklif 2020-11-30 16:05:13\n6108-сонли карор асосида мактаблардаги ешлар етакчиларнинг ойлик маоши хисобидан 0,25 фойизи хисобидан ижтимоий маърифий лавозими таийнланмокда. Лекин бу бизларни ешлар етакчиларини безоталанишига олиб келмокда. Яъни маошимиз 1700,0-1400,0 га камайиб колмокда. 1-мактабда 3-та маънавий маърифий ишлари буича штат бирлиги ортикча деб хисоблаймиз.\nTaklif 2020-11-30 16:04:33\nСиндром Дауна касаллиги бор болалар мактабга инклюзив таълим асосида укувга кабул килинди, лекин уларнинг бошка болалар билан тен билим олиши муаммо булмокда. Уларнинг мактаб дастури материалларни кабул килиши, мактаб муаллимларнинг уларга билим беришда саводхонлиги ва алохида кулланма материаллар йуклиги муаммо булмокда.\nTaklif 2020-11-30 16:03:12\nИмконияти чекланган инсонлар давлат гранти, яъни 2% енгиллик асосида ушбу йили юкори укув уринларига кабул килинди. Лекин, уларнинг келгусида укиб кетишида айрим муаммолар мавжуд: -саков болалар учун сурдопереводчик зарурлиги; -онлайн укитиш учун техника ускуналарига(компьютер, мобил аппарати, планшет каби техникалар) зарурлиги. Юкори укув уринларининг битирувчи синф талабаларини(педагог, психолог, дефектолог, логопед)ларни ушбу инсонлар учун ердам беришга тортишни тафсия киламиз.\nTaklif 2020-11-30 16:02:34\nДепутатлари ўзлари сайланган ҳудудларидаги амалга оширилаётган ўзгаришлар, давлат дастурдари асосида олиб борилаётган қурилиш таъмирлаш ишлари ўрганиб бориши керак ва натижалари бўйича сессия мажлисларида баёнот бериб боришлари лозим.\nTaklif 2020-11-30 16:01:51\n“Маъмурий жараёнлар тўғрисида”ги Қонун масаласини кўриб чиқиш лозим.\nTaklif 2020-11-30 15:38:01\nАҳолига ижтимоий-меҳнат соҳасида бепул ҳуқуқий маслаҳат хизмати кўрсатиш самарадорлигини янада ошириш: фуқароларнинг ҳуқуқ ва манфаат-ларини ҳимоя қилиш, қўллаш ва амалга оширишда амалий, бепул юридик хизмат кўрсатиш фаолиятини янада кучайтириш.\nTaklif 2020-11-30 15:30:57\nЙўл харакати қоидаларини бузганлик учун жаримани ўз вақтида тўламагнлик учун суд орқали кўриб чиқилиш тартибини бекор қилиниши керак. Бу фуқароларни жуда куплаб вақтини ва маблағини тежашига сабаб бўлади. Фуқарони жармани вақтида тўлашни бошқача услубларини қўллаш, масалан жаримани белгиланган вақтидан олдинроқ тўланиши учун чегирмалар, вақтидан кечроқ тўланса аксинча ўтган муддат учун қўшимча тўловларни жорий қилиниши ва бў тўловларни, йўл харакати назоратини амалга оширадиган ташкилотни ўзи билан хал қилиниши мақсадга мувофиқ.


Марадонанинг Феррари Ф40 машинаси ортидаги қизиқ воқеа ҳақида. - Penalti.uz | Футбол янгиликлари олами!\nМарадонанинг Феррари Ф40 машинаси ортидаги қизиқ воқеа ҳақида.\nДиего Марадона ҳам кўплаб супер юлдузлар сингари автомобилларнинг шайдоси эди. Ҳаётлик даврида, Марадонна кўплаб автоспорт машиналарига эга бўлди, аммо уларнинг ичида биргина машинани у жуда ҳам яхши кўрар эди.\nМарадоннанинг севимли машинаси Феррари Ф40ни сотиб олиш воқеаси ортида марҳумнинг собиқ агенти Гуиллермо Коппола ва “Наполи” клубининг собиқ президенти Коррадо Ферлаиноларни учратишимиз мумкин.\n1986 йилда “Наполи” клубида тўп тепиб юрган пайтларида, у Феррари компаниясининг қора “Тестаросса” русумли автомашинасини бошқарган. Аммо, Мексика яшил майдонларида бўлиб ўтган жаҳон чемпионатидан сўнг, бир неча ҳафта ўтиб у ўзининг севимли Феррари ф40 машинасига эга бўлади.\nЎша вақтларда бу машинанинг баҳоси 500,000 долларга баҳоланган ва бу машина Феррари томонидан тақдим этилган «чекланган машина»лар тоифасига кирган. Бу машинани ўша вақтларда жуда ҳам кам сонли инсонларда учратиш мумкин эди. Марадона бу машинасини ҳам аввалги машинаси “Тестаросса” сингари қора рангда бўлишини истаган, бироқ бу нарса осон ҳал бўлмаган. Сабаби, Италиянинг машҳур компанияси ўз машиналарини фақатгина қизил рангда ишлаб чиқарар эди. Копмпания аввалига Марадона истаганидек қора рангда спорт машинасини ишлаб чиқаришни истамайди. Лекин узоқ уринишлардан сўнг компания бунга фақатгина қўшимча пул эвазига рози бўлади. Пул миқдори тахминан 150,000 доллар атрофида эди. Қўшимча тарзда таъкидлаб ўтиш керакки, Ф40 русумидаги Ферарри спорт машина ҳисоблангани боис унда юмшоқ ўриндиқлар, кассетада мусиқа тинглайдиган магнитофон ҳамда кондиционерлар йўқ эди.\nМексикадаги чемпионликдан сўнг Каппола машинани аэропортга, яъни Аргентина терма жамоасини кутиб олиш учун уюштирилган байрамга олиб чиқди. Ўша вақтдаги “Наполи” клубининг президенти Коррадо Ферлаино ҳам ўзининг марварид футболчисини кутиб олгани ташриф буюрди ва Марадонанинг янги машинасини кўриб ҳайратда қолган эди.\nКейин бўлса Каппола, дунёнинг энг яхши футболчиси билан муносабатларни яхши даражага олиб чиқиш мақсадида Ферлаинога машинани сотиб олиш ҳаражатларини ўз зиммасига олишни таклиф қилди. Президент эса рози бўлди ва Каппола машина учун ўз нархидан икки баробар кўп (1 миллион доллар) тўлашга собиқ президентни мажбур қилди.\nМарадона келгач машинани кўриб жуда севинади. Бироқ у эшикни очиб кўргач бироз ранжиб қолади. Бунинг сабаби эса машинада кассета ўқийдиган магнитофон ҳамда юмшоқ ўриндиқлар йўқ эди. Марадона Капполага қараб шундай деди: «Қани магнитофон ва юмшоқ ўриндиқлар?». Каппола Марадонага жавоб тариқасида эса, «Бу спорт машинаси, бу машинада сен истаган нарсалар бўлмайди», -деб сўзларни якунлагандан сўнг Марадона томонидан кескин жавоб қайтди, «Ундай бўлса машинани ўзингда олиб қол», — деб сўзларини тугатади. Бу жавобдан сўнг, Каппола машинага Марадона истаган нарсаларни ўрнатишга киришди ва шундан сўнгина “Наполи” юлдузи президент совғасини қабул қилиб олишга розилик билдирди.\nИбрагимов Ильхомжон таржима қилди.\n29.11.2020, 20:55 797 0\nБразилия чемпионатидан ўрин олган «Фламенго» - «Васко да Гама» ўйинида қизиқ воқеа юз берди


NASA жаҳон авиациясига 225 миллиард доллар тежашга ёрдам беради\nАҚШда экологик тозароқ, шовқини камроқ ва тезлиги юқорироқ самолётларнинг янги авлодини ишлаб чиқаришмоқчи.\n"АҚШ ҳукуматига тегишли аэронавтика ва космик фазони тадқиқ қилиш миллий бошқармаси фуқаролик авиациясида 25 йил давомида 225 миллиард доллар тежаб қола оладиган X-planes самолётларини яратишга қарор қилди", хабар беради ТАСС.\n"New Aviation Horizons" ("Янги авиация уфқлари") номли дастур 10 йилга мўлжалланган.\nАҚШ бюджети дастурга маблағ ҳам ажратишга улгурган. Харажатлар 4,147 триллион доллар, даромад 3,644 триллион доллар миқдорида белгиланган. Дастур бюджети тасдиқлангач, NASA уни амалга оширишни бошлайди.\nБиринчи учишни 2020 йилгача амалга ошириш учун тажриба намуналарини ишлаб чиқиш ва қуришга бир неча йил талаб этилади. Дастурнинг амалга ошиш жараёни муддати унинг маблағ билан таъминланишига боғлиқ.


16 oktabrda tug’ilgan: Oskar Uayld. | Xurshid Davron kutubxonasi\nMuallif Adib: Jahon adabiyoti va madaniyati, Muborak kun 15.10.2013 izoh yo'q\nАрвоҳ қасрнинг чап қанотидаги махфий ҳужрасига етиб боргач, Ой нурига суяниб, бирпас нафас ростлади ва кейин қандай аҳволга тушиб қолгани тўғрисида ўйлай бошлади. Уч юз йиллик шарафли ва бенуқсон хизмати мобайнида уни ҳатто бирон марта ҳам бу қадар таҳқирлашмаган эди. Арвоҳ ўзи учун ширин хотираларга берилиб кетди беихтиёр…\n… Бева герцогиня бошдан-оёқ зеб-зийнатлару жавоҳирларга кўмилиб, кўзгуда ўзига маҳлиё бўлиб турганида уни ўлгудай қўрқитиб юборганди. Меҳмонлар учун ажратилган ётоқхонанинг дарпардаси ортидан бор-йўғи бир кулиб қараганида тўртта оқсоч нақ жазавага тушиб қолган. Маҳаллий руҳоний бир куни кечқурун кутубхонадан чиқиб келаётганида қўлидаги шамни кимдир пуфлаб ўчириб қўйди – бечора асаб хас-талигига учраб, ҳалигача сэр Уилям Галлнинг қўлида даволанади. Кекса мадам де Тремуляк бир тонгда бехосдан уйғониб кетганида камин ёнидаги оромкурсида унинг кундаликларини ўқиб ўтирган скелетга кўзи тушиб қолди; шундан кейин кампир бояқиш мия яллиғланиши хасталиги билан олти ой кўрпа-тўшак қилиб ётди, черковга интилди ва маш-ҳур шаккок мосье ва Волтер билан алоқани бутунлай узди.\nСоат иккидан роппа-роса чорак ўтганида арвоҳ деворнинг тахта қопламаси ичидан чиқиб, йўлак бўйлаб биқиниб кетди. Гулқоғозлар ва дарпарда ранги туфайли “Зангори ётоқхона” деб ном олган эгизаклар хонасига етиб борганида эшик қия очиқлигини кўрди. Арвоҳ бутун важоҳати билан мумкин қадар кўпроқ даҳшат солишга шошилиб, эшикни ланг очди… ва шу заҳотиёқ сув тўла баҳайбат кўза бошига ағдарилди. Кўза-ку чап елкасига тегар-тегмай ўтди-я, аммо бошдан-оёқ шилтаи шалаббо қилгани расво бўлди. Шу лаҳзадаёқ эгизаклар ётган жойдан қийқириқ ва хохолаш янгради.\nБу боғ жуда кенг, ям-яшил майса билан қопланган, майсалар орасида эса, чарақлаб турган юлдузлардек, гуллар очилиб туришарди, тағин боғда ўн икки туп шафтоли дарахти бўлиб, улар кўклам чоғи марваридсимон гулларга берканишар, кузда эса ғарқ пишган мевалари оғирлигидан пастга эгилишарди. Дарахтларга қўнган қушчалар шундай ёқимли сайрашардики, болалар кўпинча беихтиёр ўйинларидан тўхтаб қушчалар овозига махлиёларча қулоқ солишарди. “Қандай мазза-а бу ерда!”, чуғурлашишарди улар бир-бирларини қувлашиб.\nКунлардан бир кун Пахлавон уйига қайтиб келди. У ўртоғи, одамхўр Корниуэльникида етти йил меҳмон бўлиб, етти йил суҳбатлаша-суҳбатлаша, охири, гапи тамом бўлгач, ўз қўрғонига қайтган эди. Келиши биланоқ унинг кўзи, боғда ўйнаётган болаларга тушди.\n“Нима қилаяпсизлар бу ерда?”, дея ўшқирди у ҳирқироқ овозда. Болалар эса дуч келган томонга тўзғиб, қочиб кетишди.\n“Бу менинг ва фақат менинг боғим, — деди Паҳлавон. — Ҳамма билсинки, ўзимдан бошқа ҳеч кимга бу ерда ўйнашга рухсат йўқ”.\nБечора болалар энди қаерда ўйнашни билишмасди. Улар бир-икки катта йўл бўйларида ўйнаб кўришди, лекин йўллар жуда чанг ва майда тошлар билан қоплангани учун уларнинг кўнглига ёқмас эди. Кўпинча улар дарслардан кейин баланд девор тагида юришиб, ичкаридаги ажойиб боғни қўмсашарди. “Қандай мазза қилардик-а у ерда”, дея эслашарди.\nБаҳор келиб ўлканинг ҳамма жойларида дарахтлар гул билан қопланди, қушлар учиб келишди. Фақат Худбин Паҳлавон боғида ҳали ҳам Қиш эди. Қушчалар сайроғидан дарак ҳам йўқ, чунки болалардан дарак йўқ эди-да; дарахтлар эса гўё гуллашни эсидан чиқаргандек. Ўша ҳалиги гўзал гуллар майсалар орасидан мўралашиб огоҳлантириш тахтачасини кўриб қолишди ва шунчалар хафа бўлиб кетишдики, бошларини яна ўтлар орасига олиб, уйқуга кетишди. Боғда фақатгина Қор билан Аёзни эъзозлайдиган ўсимлигу жонзотлар қолишди. “Баҳор бу боғни эсидан ҳам чиқариб юборди, — деб тантана қилишарди улар, — биз энди бутун йил давомида шу ерда яшайверамиз”. Қор ўзининг оппоқ чопони билан майсазорларни ёпарди, Аёз эса дарахтларни кумуш рангга бўярди. Кейин улар Шимол Шамолини ўзларига шерикликка чақиришди. У ўзининг момиқ чопонига ўралиб келиб, кун бўйи боғ устида айланар, камин мўриларининг ичигача кириб чийилларди. “Бу ажойиб даргоҳ, — деди у, — биз бу ерга дўлни ҳам чақиришимиз керак”. Шундай қилиб Дўл ҳам бу ерда ҳозир бўлди. У, кунига уч соатлаб, қўрғон томи сополини синдиргунча гумбирлатар, кейин кўрғон ва боғ устида чир айлана бошларди.\n“Во ажаб, нега Баҳор келмаяпти, — дерди Худбин Паҳлавон дераза ёнида ўтириб оппоқ ва совуқ боғига тикиларкан. — Лекин об-ҳаво ўзгариб қолишидан умидим бор”.\nАммо боғга на Баҳор ва на Ёз келди. Бошқа боғларга Куз кўпдан-кўп ширин-шакар меваларни тўкиб солди, лекин Паҳлавоига ҳеч нима бермади. “У ўта худбин-ку”, дерди Куз. Шундай, унинг боғидан Қиш аримади ва Шимол Шамоли, Дўл, Аёз ва Қор дарахтлар атрофини айланиб рақсга тушаверишди.\nБир куни эрталаб Паҳлавон, эндигина уйқудан уйгониб тўшагида ётганида, нафис бир мусиқани эшитиб қолди. У шундай ёқимли эдики, бундай куйларни фақатгина шу атрофдан ўтиб кетаётган Қирол созандаларигина чалиши мумкин эди. Ҳақиқатда эса, бу, ташқаридаги митти уруғхўр қушчанинг сайроғи эди. Лекин Худбин ўз боғида қуш овозини шунчалик кўпдан бери эшитмаган эдики, бу унга дунёдаги энг дилрабо куйдек эшитиларди. Шу топда унинг тепасида рақсга тушаётган Дўл тўхтади, Шимол Шамоли эса ўкиришни бас қилди ва очиқ деразадан хушбўй ҳид таратиб кириб келди. “Шубҳасиз, ниҳоят Баҳор келди”, деди Паҳлавон ва ўрнидан ирғиб ташқарига қаради.\nУнинг кўзи ташқаридаги ғаройиб бир манзарага тушди. Боғ деворидаги кичкина бир тирқишдан биқиниб болалар кириб келишар ва боғдаги дарахт шохларига тирмашиб чиқиб олишарди. Унинг кўз ўнгидаги ҳар бир дарахт шоҳида биттадан болакай ўтирарди. Дарахтлар эса, болалар қайтишганидан шунчалик хурсанд бўлишгандики, уларнииг шохлари болаларнинг бошлари устида меҳрибон қўллар мисоли майин тебранишарди. Қушчалар атрофда айланиб қувноқ сайрашар, гуллар эса ўтлар орасидан юқорига қараб хурсанд бўлишарди. Бу ўта оромбахш манзара эди, лекин боғнинг узоқдаги бир чеккасида ҳали ҳам қиш ҳукм сурарди. У ердаги дарахт остида бир болакай юрарди. У шундай кичкина эдики, дарахтнинг шохларига бўйи етмасдан унинг атрофида айланиб, аччиқ-аччиқ йиғларди. Бечора дарахт эса ҳалигача Аёз ва Қорнинг забтида бўлиб, Шимол Шамоли унинг устида айланиб эсарди. “Устимга чиқиб олақол, болакай”, дерди дарахт ва шохларини имкони борича эгиб унга узатарди, лекин бола жуда митти эди.\nБу ҳолни кўрди-ю Пахлавоннинг юраги эзилиб кетди. “Қанчалар аблаҳ эканман-а! Бу ерга нега Баҳор келмаганини энди тушундим. Ҳозир анави болакайни кўтариб анави дарахтнинг баланд шохига ўтказаману, кейин лаьнати деворни бузиб-бузиб ташлайман, бундан буён боғим болалар учун ўйин майдончаси бўлади”.\nАлқисса Паҳлавон зинадан тушиб, ташқи эшикни оҳиста очиб боғга чикди. Лекин уни кўрган болалар қўрқиб ҳар томонга тўзғиб кетишди ва шу заҳоти боғга яна Қиш кириб келди. Фақат митти болакайгина кўзлари ёшга тўла бўлгани учун Пахлавонни кўрмади ва қочиб кетмади. Паҳлавон унинг орқасидан оҳиста яқинлашиб, уни авайлаб қўлига олди ва дарахтга ўтказиб қўйди. Ва шу заҳотиёқ дарахт гул билан қопланди, болакай қўлларини чўзиб Паҳлавоннинг бўйнидан қучоқлаб олиб ўпиб қўйди. Бошқа болалар Паҳлавоннинг дарғазабмаслигини кўриб чопқиллашиб қайтиб келишди ва улар билан Баҳор ҳам қайтиб келди. “Бу энди сизларнинг боғингиз, болакайлар”, деди Пахлавон ва ўзининг улкан болтасини олиб деворни парчалаб йиқитди. Ва шу куннинг чошгоҳида, бозорга кетаётганлар, одам ақлини лол қолдирадиган бу кўркам боғда, болалар билан ўйнаётган Паҳлавонни кўришар эди.\n“Ия, анави кичкина ўртоғингиз қани? — сўради у. — Мен уни дарахтга ўтқазиб кўйгандим”. Паҳлавон ўзини ўпиб қўйгайи учун уни жуда яхши кўриб қолган эди.\n“Биз билмаймиз, — жавоб беришди болалар. — У бу ердаи кетиб қолди”.\n“Сиз уни топиб айтиб қўйинг, у эртага албатта келсин”, — деди Паҳлавон. Лекин болалар, унинг қаерда яшашини билмасликларини ва уни илгари ҳеч қачон кўрмаганликларини айтиб қасамга таянишди.\nҲар куни болалар мактабдан келиб Паҳлавон билан ўйнашарди. Лекин у, меҳри тушиб қолган ўша кичкина болакайни бошқа кўрмади. Паҳлавон болаларни кўрганидан хурсанд бўларди, лекин шунга қарамасдан ўзининг биринчи ўртоғи миттивойни кутар ва уни жуда кўп эсларди. “Уни кўришни истардим”, — дерди у энтикиб.\nЙиллар ўтди. Паҳлавон қариб, дармонсизланди. У бошқа деярли ўйнай олмас, ўзининг чайқалувчи курсисида ўтирганча, болалар ўйинини томоша қилиб, боғининг кўринишидан лаззатланарди. “Менинг гулларим бениҳоя чиройли, дерди у, — лекин болалар уларнинг ҳаммасидан ҳам гўзалроқ”.\nҚувончини ичига сиғдиролмаган Паҳлавон югуриб зинадан боғга тушди. У шундай шошардики, майсазорларни босиб-янчиб болага яқинлашди. Унинг тепасига келганида эса, шу ондаёқ ғазабдан қизариб кетган юзини унга яқинлаштириб сўради: “Қайси манфур сени жароҳатлашга журъат қилди?” Болакайнинг кафтчаларида иккита михдан қолган жароҳат излари бўлиб, яна бошқа Иккита михдан қолган излар унинг оёқчаларида кўринарди.\n“Қайси манфур сени жароҳатлашга журъат қилди? — деб ҳайқирди Паҳлавон. — Айт менга, токи мен уни катта қиличим билан чопиб ташлай!”\n“Керакмас, — жавоб берди бола, — булар, ахир, Меҳр жароҳатлари-ку”.\n“Аслида кимсан ўзинг?” — деди Пахлавон ва ғалати бир илтифот билан болакай қаршисида тиз чўкди.\nШунда бола Паҳлавонга жилмайиб жавоб берди: “Бир куни, сен менга ўз боғингда ўйнашга рухсат бермагандинг, бугун эса сен мен билан менинг Жаннатдаги боғимга кетасан”.\nИнглизчадан Элдор Фозилов таржимаси\nTeg(lar) Eldor FozilovOskar UayldRustam Obid


Kutubxona - Anvar Obidjon. Qiygʻirakning shamoli (hajviya) / Kiril\nSiz shu sahifadasiz: Anvar Obidjon. Qiygʻirakning shamoli (hajviya) / Kiril\nАсар номи Қийғиракнинг шамоли (ҳажвия)\nҚийғиракнинг шамоли (ҳажвия)\nСиноптикларнинг навбатдаги йиғилиши давом этар, келгуси ой учун гидрометеорологик бюллетен тайёрлаш масаласи муҳокама қилинмоқда эди.\n– Ҳой, сен бунақа ғўрлик қилмагин, Тошкўмиров!– дея, жамоага бундан бир ойча олдин келиб қўшилган ёш ходим Тоштемировга дакки берди бошлиқ. – Водий ҳақида тайёрлаган маълумотларинг икки ҳафта ўтмасдан юзимизни шувит қилди-ку. Бюллетенда, худди жўғрофиядан имтиҳон топшираётгандек, вилоятлар қолиб, ҳатто туманларнинг номиниям кўрсатиб ўтибсан. Намунча мижғов бўлмасанг, ука? «Водий» дейилгандан кейин, гап томом-да. Бу чеккасида ёмғир ёғмаса, у чеккасида ёғар, бу тарафига туман тушмаса, у тарафига тушар. Ҳе, сени қара-ю...\nБошлиқ пича жимиб қолди. Икки тамшаниб, бир ютинди. Сўнг ўтирганларга бир-бир бақрайиб боқди. Ҳамма тенгдан сездики, энди асосий масалага ўтилади.\n– Гап шу! – столни пашша ўлдириш услубида қаттиқ шапатилади бошлиқ. – Янги бюллетен шундай тайёрланиши керакки, унда тулкининг инидагидек қирқта туйнук бўлсин. Бирон-бир жойда офтоб чиқсаям, чиқмасаям, тош ёғсаям, ёғмасаям, маълумотларимизга шундоққина мос келиши шарт.\nБу сўзлар барчага тааллуқли эса-да, бошлиқ кўзини нуқул унга камалаклаб гапирганлигидан тегишли хулоса чиқариб олган Тоштемиров шумшайган куйи: «Хўп бўлади», деб минғирлаб қўйди.\n– Қани, фикрлар бўлса, эшитайлик, – атрофдагиларга қиялади бошлиқ.\nБиринчи қаторда мазкур муассасага деярли тенгдош бўлган уч нафар туллак ходим – Чамаев, Таваккалов ва Фолчиевлар ўтиришарди. Фолчиев билан Таваккалов ёши андак улуғроқ бўлган Чамаевга маънодор кўз ташлашди. Чамаев тепакал бошидаги уч яримта сочни авайлаб силаб қўйгач, жангдан чарчаб қайтган саркардаларга хос мудроқ қиёфада дўриллади:\n– Томдаги флюгернинг тумшуғи уч кундан бери ғарбга қараб турибди. Шунга асосланиб айтиш мумкинки, шамол сурункали равишда унинг думи томонга эсмоқда...\n– Флюгерни ҳозирча тинч қўяйлик, – унинг сўзини бўлди бошлиқ. – Хўш, маънилироқ гап айтадиган одам борми?\nБошлиқнинг кўнглидагини ғиззо пайқаб етган Таваккалов чайналиб ўтирмай, гапни лўндасидан бошлади:\n– Маҳаллий мирзатеракларнинг барги бу йил тепасидан тўкилиб боряпти. Демак, қиш қаттиқ келади. Қўшним Жуман боққолнинг фикриям шу. Айтмоқчиманки, янги маълумотда ҳавонинг исиши ҳақида камроқ башорат қилганимиз маъқул.\nКасбдошининг гапи бошлиққа ёқимсирагани Чамаевнинг ғашини келтирди. Уч яримта сочи тиккайгудек бўлиб, дарҳол қарши ҳужумга ўтди:\n– Растани болам, бозорни олам дейдиган хумбош Жуман боққолни фанга тиқиштириб нима қиласиз. Кеча автобусда ишга келаётсам, кўзидан фаросат ёғилиб турган қишлоқи оқсоқол далада бир жуфт лайлакни ўз кўзи билан кўрганини айтиб қолди. Лайлакки шу пайтгача учиб кетмаган экан, совуқ кеч тушади.\nРақиб ҳам бўш келадиганлардан эмасди.\n– Бемаъни гап! – қатъий эътироз билдирди Таваккалов. – Иккита пандавақи лайлакнинг ҳануз далада юриши ташкилотимизга қимматга тушиши мумкин. Барчамизга маълумки, олқарғанинг шамоли шитобли ўтди. Бу – намгарчилик кўп бўлади дегани. Шундай экан, ҳавонинг совуш эҳтимоли борлигига нега ишонмаслигимиз керак?\nИккала ходим ўртасида тортишув бошланди. Бири қурбақалар кейинги кунларда ҳовуздан чиқмай қўйишганини пеш қилса, бошқаси чумолилар ҳамон инидан бемалол узоқлаб юрганини айтиб, ўзининг ҳақ эканини исботлашга тиришарди.\n– Майда гапларни бас қилсаларинг-чи, оғайнилар, – баҳсчиларга насиҳатомуз сўз қотди Фолчиев. – Балки, икковларингни гапларингдаям маълум даражада жон бордир. Лекин, аниқ-тиниқ фикр билдиришга ҳали сал эрта эмасмикин?\n– Хўш, хўш? – бирдан зийракланди бошлиқ.\n– Жичча сабр қилсак, эрта-индин қийғираклар ўтади,– дам бошлиққа, дам теваракдагиларга боқиб, сўзлашда давом этди Фолчиев. – Агар қийғираклар қибладан эсган шамол билан учиб келишса, совуқ эртароқ тушиши аниқ. Мабодо, тескари шамол билан келишса...\nҚиттай кеч бўлса ҳам, ишни пишиқ-пухта қилганга нима етсин. Хуллас, бюллетен қийғиракнинг шамолидан кейин тайёрланадиган бўлди.\nСиноптикларнинг иши жуда нозик, ўта мураккаб. Буни билган билади.\n"http://www.kutubxona.com/wiki/index.php?title=Anvar_Obidjon._Qiygʻirakning_shamoli_(hajviya)_/_Kiril&oldid=2366" dan olindi


Тошкентда замонавий технологиялар тараққиётига бағишланган "АКТ-2016" саммити бўлиб ўтди\n21:21 / 20.09.2016\nТошкентда “АКТ саммити – 2016” бўлиб ўтди. Унда мамлакатимизда мазкур соҳани ривожлантиришнинг бугунги ҳолати ва соҳа олдида турган стратегик вазифалар муҳокама қилинди.\nУшбу саммитда давлат бошқаруви органлари мутасадди ходимлари, халқаро экспертлар ва таҳлилчилар, мамлакатимиз ҳамда хорижий ахборот-технологиялари компанияларининг вакиллари иштирок этишди.\nБМТнинг мамлакатимиздаги доимий мувофиқлаштирувчиси, Тараққиёт дастури вакили Стефан Приснер бу борада ЎзА мухбирига ўз фикрини баён этди: "Ахборот-коммуникация технологияларини Ўзбекистоннинг барча ҳудудларида жорий қилиш, аввало, фуқароларга қулайлик яратиш, аҳоли фаровонлигини юксалтириш, давлат органлари фаолиятининг очиқ ва ошкоралигини таъминлашга йўналтирилган. Ўзбекистоннинг халқаро рейтингларда эгаллаб турган ўрни юксалиб бораётгани ҳам бу борадаги ишлар самарадорлигини ифодалайди. Масалан, БМТнинг “электрон ҳукумат” тизимини ривожлантириш даражаси бўйича шарҳида Ўзбекистон 20 поғонага кўтарилиб, 193 давлат орасида 80-ўринни эгаллади. Иккинчи асосий кўрсаткич – электрон иштирок позицияси бўйича мамлакатингиз 24 поғонага кўтарилиб, 47-ўринни банд этди".\nТадбирда ҳозирги кунда Ўзбекистон дунёда “электрон ҳукумат” тизимини изчил ривожлантираётган ўн мамлакат қаторига қўшилгани таъкидланди. Самарали ахборот-коммуникация технологиялари инфратузилмасини, хусусан, ахборот тизимлари ва маълумотлар базалари мажмуаларини яратиш соҳани янада такомиллаштиришда муҳим ўрин тутаётганлиги айтилди. Айни пайтда бир қатор ана шундай мажмуалар фойдаланишга топширилди. Магистрал, ҳудудий ва станциялараро алоқа турлари оптик-толали линиялар орқали таъминланмоқда. Маълумотлар узатиш магистрал тармоғининг модернизация қилиниши ахборотнинг халқаро йўналиш бўйича ўтиш тезлигини 10, вилоят марказларигача 4 ва туман марказларигача 10 баробар ошириш имконини берди.\nСаммитда ахборот хавфсизлигини таъминлаш масалалари кўриб чиқилиб, ахборот-коммуникация технологиялари соҳасида бизнес юритиш истиқболлари, рақамли технологияларни ривожлантириш бўйича жаҳонда кузатилаётган тенденциялар муҳокама этилди.\nАхборот "АКТ саммити-2016" коммуникациялар ривожлантириш\nХоуп Хикс Оқ уйнинг коммуникациялар бўйича директори лавозимига тасдиқланди\nЖавоблари айтилмаган саволлар: GM-Uzbekistan билан бу мулоқотдан ким манфаат топди?


Давлат божхона қўмитасида 1993 йил октябр ойидан кинология хизмати ташкил этилган. Давлат божхона қўмитасининг Миллий кинология маркази 1996 йил 24 октябрда Вазирлар Маҳкамасининг 364-сон қарори билан ташкил этилган бўлиб, кинология соҳаси мутахассислари ва хизмат итларини тайёрловчи асосий маскан ҳисобланади.\nМарказ зиммасига қуйидаги асосий вазифалар юклатилган:\n- Ўзбекистон Республикаси божхона органлари ва бошқа хуқуқни муҳофаза қилувчи идоралар кинология хизматларининг услубий таъминоти;\n- кинологларни турли йўналишлар бўйича касбий ҳамда хизматга янги қабул қилинган кинологларни (йўналишидан келиб чиқиб, 2 ойдан 6 ойгача) бошланғич тайёргарликдан ўтказиш;\n- кинологларни мунтазам равишда малакасини ошириш, қайта тайёрлаш (ҳар бир кинолог бириктирилган хизмат ити билан ҳар йили икки ҳафталик ўқув курсидан ўтказилади);\n- зотдор итларни танлаб олиш, насл кўпайтириш ҳамда уларни кинология хизматининг барча йўналишлари бўйича ўргатиш.\nМарказ Тошкент шахрининг Сирғали туманида жойлашган бўлиб, миллийлик уйғунлашган ўзига хос замонавий меъморчилик услубида қурилган бино ва иншоотлар мажмуаси ҳамда манзарали дарахтлар ва нафис гуллар билан ободонлаштирилган сўлим ҳудудни ташкил этади.\nМарказ ҳудудида маъмурий бино, меҳмонхона шаклидаги ётоқхона, жисмоний ва жанговор тайёргарлик мажмуаси, итлар билан турли йўналишлар бўйича ўқув машғулотлар ўтказиш майдони, шунингдек хизмат итлари питомниги ва улар билан машқ ўтказиш ҳамда ўқув-услубиёт ва таҳлил бўлимлари, туғруқ бўлинмаси ва ветеринария хизмати жойлашган.\nМарказ питомниги волерлар, овқат тайёрлаш учун махсус ошхона, хўжалик майдони ва итларни чўмилтириш жойидан иборат. Хизмат итлари питомниги мунтазам равишда чидамли ва ишчан ҳолатидаги аъло сифатли зотдор итлар билан тўлдириб борилади.\nТуғруқ бўлими иришга рухсат чекланган бўлиб, унда турли ёшдаги ит болаларини сақлаш учун волерлар, бассейн, тренажёрлар, сайр ва ўйин майдончалари мавжуд.\nМарказдаги ветеринария бўлими хизмат итларига ветеринария ва профилактика хизматларини кўрсатишга мўлжалланган, шу билан бирга лаборатория текширувларини ўтказиш, ташхис қўйиш, терапия ва жарроҳлик операцияларини мустақил амалга ошириш учун зарур ускуналар билан жиҳозланган.\nЎқув-услубиёт ва таҳлил бўлимида ҳар бир йўналиш бўйича ихтисослаштирилган ўқув хоналари, компютер синфи ва кутубхона мавжуд бўлиб, кинологларни назарий ўқитиш, амалий машғулотлар ўтказиш, ўқув жараёнларини ташкиллаштириш, такомиллаштириш учун барча шароитлар яратилган.\nМарказнинг авто хўжалиги марказ фаолияти учун зарур бўлган махсус транспорт воситалари, меҳмонлар ва ходимларга хизмат кўрсатиш учун автобус ва енгил автомобиллар билан жамланган.\nМарказда қуйидаги йўналишлар бўйича хизмат итлари тайёрланади:\n1. Гиёҳванд моддаларни қидириш;\n2. Портловчи моддалар, қурол-яроғ ва ўқ-дориларни топиш;\n4. Из-қидирув фаолияти;\n5. Ҳимоя-қоровул хизмати;\n6. Қидирув-қутқарув ишлари.\nШу билан бирга, янги йўналиш бўлган чет эл валютасини қидириб топишни ўзлаштириш бўйича хизмат итларини тайёрлаш ишлари олиб борилмоқда.\nМарказда ўргатилаётган хизмат итларида турли шароитларда юклатилган вазифани бажариш кўникмасини шакллантириш учун реал шароитга максимал даражада яқинлаштирилган инфратузилма яратилган.\nХусусан, ўргатиш майдонларига контейнерлар, енгил ва юк автоуловлари, автобуслар, темир йўл вагонлари, катер, самолёт ва бошқа ўргатиш елементлари макетлари ўрнатилган (сунъий харобалар, тоғ-тошли релеф, божхона назоратидан ўтказиш пункти, осма норвонлар, турли тўсиқлар ҳамда қидирув машқини ўтказиш учун алоҳида жой ва тренажёрлар).\nМарказ Давлат божхона қўмитасининг “Кинология хизмати” автоматлаштирилган ахборот тизимига масъул бўлиб, соҳавий назорат юритиш, хусусан, кинологлар жалб етилган божхона кўриклари ҳамда хизмат итларини қўллаш натижалари бўйича маълумот тўплаш ва таҳлил қилишда тизимдан самарали фойдаланиб келмоқда.\nШу билан бирга, Марказ томонидан амалга ошириладиган тери остига электрон чиплар жойлаштириш механизми ҳар бир хизмат ити тўғрисида индивидуал характердаги муфассал маълумотлар базасини шакллантириш имконини беради.\nМарказнинг юқори малакали ходимлари илғор тажрибаларни амалиётга татбиқ етишда Австрия, Франция, Латвия, Корея, Россия каби турли давлатлар кинология хизматлари мутахассислари билан доимий равишда тажриба алмашиб келмоқда.\nШунингдек, Марказда халқаро лойиҳалар доирасида хорижий давлатлар кинология хизматлари вакиллари ҳам ўқитиб келинмоқда.\nБугунги кунда Марказ томонидан кинология соҳасининг барча йўналишлари бўйича 30 дан ортиқ ўқув-услубий қўлланмалар тайёрланган. Бундан ташқари, хизмат итларини ўргатишда турли хизмат шароитларини қамраб олиш учун ўқув моделлари мунтазам равишда янгилаб келинмоқда.\nМарказ турли даражаларда ўтказилаётган мусобақа, кўрик ва кўргазмаларда муносиб ўринларни егаллаб келмоқда.\nТаъкидлаш лозимки, 2008 йилда Марказга Жаҳон божхона ташкилотининг Минтақавий кинология маркази мақоми берилган бўлиб, бу ўз навбатида унда яратилган инфратузилма ҳамда ўқув-машғулот жараёнларининг жаҳон стандартларига мос эканлигини исботлайди.\n2010 йилда Жаҳон божхона ташкилотининг Бош котиби Кунио Микурия Марказга ташрифи чоғида унинг фаолиятига юқори баҳо берган.\nЎтган даврда божхона органлариа томонидан хизмат итлари ёрдамида гиёвандлик воситалари, психотроп моддалар, қурол-яроғ ва ўқ дориларнинг ноқонуний айлануви билан боғлиқ кўплаб ҳуқуқбузарликлар фош этилган.\nХизмат фаолиятидаги фидоийлиги, эришган ютуқлари ва самарали хизматлари учун 25 нафар божхоначи-кинологлар Ўзбекистон Республикасининг Давлат мукофотларига муносиб топилган.\nШунингдек, юқори натижаларга эришган кинологлар Давлат божхона қўмитаси Раҳбарияти томонидан ҳам мунтазам равишда рағбатлантириб келинмоқда.


Президент иштирокидаги йиғилишда эскича тушунчада қолиб кетган раҳбарлар йўқ эмаслиги қайд этилди\nАйни вақтларда Наманганда Шавкат Мирзиёев иштирокида йиғилиш бўлиб ўтмоқда. Бу ҳақда Президент матбуот хизмати хабар қилди.\n– Кейинги пайтларда анъанага айланганидек, бир-биримиз билан очиқча гаплашиб, муаммоларни маҳаллалардан бошлаб туманлар миқёсида ўртага ташласак, шу асосда бир йилга режа қилиб олсак, ўйлайманки, ушбу йиғилишимиздан кўзланган натижага эришамиз. Энг катта мақсад-муддаомиз – одамларни рози қилиш. Шу боис бугун вилоят фаоллари, ҳар бир туман мутасаддилари ўзларининг таклифларини бериши керак. Келгуси йилга қандай режалар қиламиз, қандай имкониятларимиз бор, бугун шуларни гаплашамиз, – деди йиғилишда давлатимиз раҳбари.\nУчрашувда вилоятни ижтимоий-иқтисодий ривожлантириш, соҳа ва тармоқларда янги лойиҳаларни амалга ошириш, инвестицияларни жалб қилиш, камбағалликни қисқартириш юзасидан вазифалар белгиланди, - дейилади матбуот хизмати ахборотида.\nМетоморф 29 июн 2020 22:38\nТугри бунака рахбарлар хар бир вилоят ва ташкилотда бор.Агар шундай кетсак коррупциядан холи демократик давлат куришимизга ишонаман.


"Ота-онангиз кўнгли зинҳор ранжимасин" 18-10-2021, 13:04 | Zamin.uz\n17:24 / 04.03.2019\nБарча нарса аслида собит ва барқарор, асли билан боғланган бўлса мустаҳкам бўлади. Аслидан узилган ҳар қандай нарса хор ва хароб бўлади.\nКишининг асли ота-онасидир. Унинг ўсиб-улғайиши ота-онаси билан боғлиқ. Ота-онасидан узилган бирор кимсанинг толеи ҳануз баланд бўлмаган ва бўлмайди.\nОта-онасидан ё уларнинг биридан узилган кимса «оқ» деб аталади. Ота-онадан узилиш уларни ранжитишдир. Уларнинг қалбига озор етказган фарзанд «оқ»дир.\nДинимизда ота-онани хафа ва норози қилиш ҳаром қилиниб, улкан гуноҳлар қаторида саналган. Уларни ҳурмат қилишга буюрилган.\n“Парвардигорингиз фақат Ўзига қуллик этишингизни ва ота-онага яхшилик қилишингизни қатъий ҳукм этди. Агар ота-онанинг бирлари ё иккиси ҳузурингизда кексаликка етса, ҳатто улар ҳузурида «уф» дея кўрманг!. Уларга ҳалимлик ила юмшоқ сўзланг! Уларга тавозуъли бўлинг! «Парвардигоро, улар мени ёшлигимда тарбия қилганлари сабабли уларга раҳм эт!» деб уларни дуо қилинг”. (“Исро” сура 23 - 24-оятлари)\nПайғамбаримиз Муҳаммад соллаллоҳу алайҳи васаллам, бундай деганлар: “Аллоҳ таоло сизларга ота-онани ранжитишни, хасислик ва тиланчиликни, қизларни тириклай кўмишни ҳаром қилди. Сафсата ва беҳуда гаплардан, ноўрин саволлардан, молни исроф қилишдан сизларни қайтарди” (Имом Бухорий, Имом Муслим ривояти).\nҲазрат Луқмони Ҳаким бундай дедилар: «Эй ўғлим! Ким ота-онасини рози қилса, Аллоҳ таолони рози қилади. Ким ота-онасининг ғазабини келтирса, Аллоҳ таолонинг ғазабини келтиради. Эй ўғлим! Ота-она жаннат эшикларидан бир эшиқдир. Агар улар рози бўлишса, жаннатга кирасан. Агар улар норози бўлишса, жаннатга киролмайсан...”\nЯнгиликлар » Ҳаёт тарзи » "Ота-онангиз кўнгли зинҳор ранжимасин"


Бу қизиқ\t22 Июль 09:14 3766\nГидрометеорология хизмати маркази 23-26 июль кунлари учун об-ҳаво маълумотларини эълон қилди.\nҲаво бироз булутли бўлади, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси +22...+27 даража, кундузи +36...+41 даража бўлади.\nҲаво бироз булутли бўлади, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси +25...+30 даража, кундузи +36...+41 даража бўлади.\nҲаво бироз булутли бўлади, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси +25...+30 даража, кундузи +38...+43 даража бўлади.\nҲаво бироз булутли бўлади, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси +22...+27 даража, кундузи +35...+40 даража бўлади.\nҲаво бироз булутли бўлади, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси +17...+22 даража, кундузи +29...+34 даража бўлади.\n04 Декабрь 12:35 24568\n05 Декабрь 10:19 15462\n04 Декабрь 20:36 12108\n05 Декабрь 09:41 11035\n04 Декабрь 15:26 9902


Мавсумнинг сиз билишингиз шарт бўлган 10 кашфиёти\n20 август, 2017, 23:46\nБундан бир йил аввал деярли ҳеч ким танимаган Дембле ва Мбаппега ҳозирги кунда 100 миллион евро таклиф қилишмоқда. Янги қаҳрамонлар эса остонада. Бугун сизга 10 та ёш ва ёрқин ўйинлари билан мутахассислар эътиборига тушган футболчилар билан таништирамиз.\nДани Себалос, «Реал Мадрид»\nЯрим ҳимоячи, 21 ёш\n«Реал» трансфер бозорида қандай ишлаш кераклигини ҳаммага кўрсатмоқда. Каземеро ва Асенсио каби ажойиб трансферлар кетидан, ёзги «олди-бердилар» доирасида мадридликлар «Бетис» жамоаси аъзоси Дани Себалос ҳамда «Атлетико»дан Тео Эрнандесни ўз сафларига қўшиб олишди. Дани ўйинга ва ҳужумга ранг-баранглик қўшиши ҳамда ишқибозларга Ҳамес Родригес ҳақида унутишга ёрдам бериши керак (умуман, Себалос – кам учрайдиган универсал футболчилар сирасига киради, у ҳам ярим ҳимояда ҳамда қанот ҳимоясида ўйнай олади), Тео 19 ёшда бўлишига қарамасдан охирги «классико» да «Барселона» жамоасини қийнаб қўйди.\nЛоренцио Пеллегрини, «Рома»\n«Рома» Леандро Парадес билан хайрлашди, аммо клуб бундан афсусланмайди. Римликлар камтарона харажат эвазига «Сассуоло» жамоасидан ўз тарбияланувчиси, Лоренцио Пеллегринини қайтариб олди. Уни Италия футболида порлаган энг ёш юлдуз бўлади деб ҳисоблашмоқда. Майдонни кўра олиши, техникаси, тўп узатиш санъати ва ақл бовар қилмас таланти, ўз устида ишлаб ўсиш каби қобилияти, «Рома» таркибидаги Раджа Найнголланнинг майдон марказидаги якка юлдузлик даврини тугатиши мумкин.\nА Сериядаги яна бир диққатга сазовор футболчи. «Лацио» академиясида Мурджа Жозеф Минала билан бирга ажойиб ҳаракат қилган (ҳа ўша, 17 ёшида 50 га кирган кишидай кўринган футболчи). Ҳозирги кунда Минала Б Сериядаги «Салернитане» жамоасида қолишга уринмоқда. Ўтган мавсумдаги дебютидан сўнг Муржа эса «бургутларнинг» асосий футболчиси бўлиши керак. Унинг даврига келиб Лукас Били «Милан» таркибига бориб қўшилди. Унинг иқтидори эса бунга имкон беради.\nКарлес Аленян, «Барселона»\nЯрим ҳимоячи, 19 ёш\n«Барселона» академияси сўнги йилларда топ даражадаги футболчи етиштирмай қўйган эди. Карелес Аленян ана шундай кам учрайдиган ноёб жавоҳир, у ўз иқтидор билан «Камп ноу»ни ёритиши мумкин. Ўтган мавсумдаёқ Луис Энрике моҳир ва қўрқмас ярим ҳимоячини асосий таркибга қўшиб олишга ҳаракат қилди, аммо Карлесга асосий таркиб аъзосига айланиш насиб қилмади. Ҳозир, жамоадаги инқироз вақтида у ўз ўйини билан "кўк-анорранглилар" ишқибозларни кўнглини олиши мумкин.\nТрент Александр-Арнолд «Ливерпул»\nҲимоячи, 18 ёш\nБу йигитча ўнг қанот ҳимоячиси, у «Ливерпул» жамоасининг асосий таркибидан ўрин олди ва Натаниел Клайннинг йўқлигини билдирмаяпти. «Ҳоффенҳайм» билан бўлиб ўтган учрашувда Александр-Арнолд жарима зарбасини моҳирлик билан амалга оширди… Сўнги дақиқаларда эса рақиб футболчиси Утанинг зарбасини тўсиш ўрнига қўлини тез–тез қимирлатиб турди. Умуман олганда у ўрганиши керак бўлган нарсалар кўп, Аммо назарий жиҳатдан, Трент Англия терма жамоасининг бўлғуси ҳимоячиси.\nЭдмилсон Фернандеш , «Вест Ҳем»\nШветсарияда ақл бовар қилмас даражада янги авлод иқтидорлари етишиб чиқмоқда. Улардан бири –Эдмилсон Фернандеш (Желсон Фернандешнинг жияни), бу футболчи ушбу мавсумда «Вест Ҳем»да ўйин тизгинини ўз қўлига олиши керак. Узун оёқлар ва баланд бўйи унга қисқа масофаларда яхши ўйин кўрсатишига халал қилмайди. Дмитрий Пает жамоани тарк этганидан сўнг, Фернандеш «болғачиларнинг» энг «профессор»И бўлиб қолади. Бу мавсумда сиз ҳам бунга ишонч ҳосил қиласиз.\nМаксимиллиан Филипп, «Боруссия Д»\nЯрим ҳимоячи, 23 ёш\nФилипп - Тез-тез шифохонадан «қатнаб» турадиган Марко Ройс ўрнини босувчи футболчи. Аммо ёш ярим ҳимоячининг таъкидлашича уларни ўйин услублари ҳар хил. «Фрайбург»да Максимиллиан ўнг қанот ярим ҳимоячиси сифатида тўп сурган, лекин ҳужумчи ортида, марказга яқин жойда ҳаракат қилишни яхши кўради. Филипп ёзда ёшлар терма жамоаси билан Европа чемпиони бўлишга эришди. Унинг маҳорати ва кучли зарбаси ўтган мавсумда жамоадошларига анчагина ёрдам берди.\nҲужумчи, 19 ёш\nЛига 1 Эрдивизиядан «иқтидорлар лигас»и номини тортиб олди. Янн Карамо эса мавсумдаги яна бир футбол жавоҳири, уни ҳам ҳам Мъбаппе йўлидан кетишини тахмин қилишмоқда (ҳа, Мбаппедан бир ёшга катта болишига қарамасдан уни «янги Мъбаппе» дея аташмоқда). Бу эса Карамонинг ўйин услубига таъсир қилмайди. «Кан»да у қанотдаги ҳаракатлари билан кўплаб скаутларни ўзига қаратди, бу эса футболчининг ортида номдор жамоалардан иборат «навбат» пайдо бўлишига сабабчи бўлди. Бундан кўриниб турибдики Карамо ҳозирги жамоасида узоқ туриб қолмайди.\nСтив Мунье, «Ҳаддерсфилд»\nҲужумчи, 22 ёш\nСтив Мунье ҳозирданоқ «Ҳаддерсфилд»да ўзига билдирилган ишончни оқлашни бошлади (Англия клуби Стив учун «Монпеле» жамоасига 13 миллион евро тўлаган, бу клуб тарихидаги энг қиммат трансфер ҳисобланади). 1995 йилда туғилган истеъдодли футболчи АПЛнинг 1 туридаёқ «Кристал Пелас» дарвозасига 2 та гол урушга мувоффақ бўлди. Афикада жойлашган Бенин давлатида туғилган бу иқтидор эгаси Англиянинг мана ман деган клублари «ишқи»ини ўзига туширса ажаб эмас.\nҲужумчи, 20 ёш\n«Монако» жамоаси ўз футболчиларини 150 миллион евродан ортиқроққа сотган (Мбаппе кетмасдан аввал ҳам). Шунингдек, клуб Силва, Менди, Бакаёко каби чарм тўп усталарини ҳам сотганидан афсусланмайди. Аммо, Аллан Сен-Максименнинг (10 миллион евро эвазига) «Ницца» жамоасига ўтгани ҳали «Монако» раҳбариятини афсусланишга ундаши мумкин. Тезкор ва юқори техникага эга қанот ҳужумчиси ўтган мавсумда «Бастия» таркибида ўзини кўрсата олган эди. Лига 1 статистикаси бўйича, қанотдаги ҳужумлари сони билан чемпионатда устунлик қилди. Энди Сен-Максимен ўз иқтидорини Марио Балотелли билан биргаликда намойиш этади.\nChampionat.com сайтидан Сардор Нуров таржимаси


Ўзбекистонда қисқа муддатли даврда иқтисодий ўсиш ўз потенциал даражасидан паст бўлиши кутилмоқда\nЖорий йил январ-октябр ойлари якунларига кўра, ижтимоий-иқтисодий ривожланишнинг бир қатор асосий кўрсаткичлари яхшиланишда давом этди. Бу ҳақда Марказий банк шарҳида айтилган.\nТаъкидланишича, октябр ойи якунлари бўйича йиллик саноат ишлаб чиқариш ҳажмининг пасайиши 1,6 фоизни ташкил этган бўлса (январ-сентябр ойларидаги пасайиш 2,7 фоиз), чакана савдо айланмасининг ижобий ўсиш кўрсаткичлари 1,2 фоиз даражасигача тикланди. Хизмат кўрсатиш ва қурилиш соҳаларида бажарилган ишлар ҳажми ўсиши мос равишда 2,2 фоиз ва 9,1 фоиз даражасида бўлди.\n«Таҳлилларга кўра, қисқа муддатли даврда иқтисодий ўсиш ўз потенциал даражасидан паст бўлиши кутилмоқда. Бу талаб ҳамда таклифнинг босқичма-босқич тикланиб бориши, шунингдек, айрим иқтисодиёт тармоқларининг тўлиқ тикланиши учун узоқроқ муддат талаб этилиши билан изоҳланади», - дейилади МБ маълумотида.\nҚайд этилишича, иқтисодий фаолликнинг оператив кўрсаткичлари босқичма-босқич тикланиш тенденциясини намоён этмоқда. Банк тўлов тизими орқали амалга оширилган транзакцияларнинг умумий сони жорий йил октябр ойида ўтган ойга нисбатан 7,3 фоизга, ноябр ойида эса 1,1 фоизга ошди.\nСавдо ва пуллик хизматлар соҳасида банк кассаларига пул тушумлари ҳажми ноябр ойида октябрдаги кўрсаткичдан 1,4 фоизга камайиб, 14,3 трлн. сўмни ташкил этган бўлса, ўтган йилнинг мос даврига нисбатан солиштирганда 11,8 фоизга ошди.\nДастлабки ҳисоб-китобларга кўра, 2020 йил якуни бўйича ЯИМнинг реал ўсиши 1 - 1,5 фоиз атрофида бўлиши кутилмоқда.


Саид Аҳмад. Ўрик домла (ҳикоя) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Ўрик домла (ҳикоя)\nСаид Аҳмад. Ўрик домла (ҳикоя)\nМен бу одам ҳақида биринчи марта Ёзёвон чўлининг қоқ ўртасида, Чўл бургутининг чайласида эшитган эдим.\nЧўл бургути янги очилган қўрикдан йигирма беш гектар ерни боғ учун ажратиб қўйганини ва бу ерни обод қилиш учун райисполкомнинг алоҳида қарори билан Ўрик домланинг ўзи келаётганини айтган эди.\nАжаб! Бу Ўрик домласи ким бўлди? Бургутдан бу одам ҳақида сўрамоқчи бўлиб турган эдим. Ёғоч полвон гап бошлаб қолди:\n— Келмайди. Шундоқ боғини ташлаб келармиди. Боғига кирганмисан? Ё тавба, бир одамнинг қўлидан шунча иш келишига ақлинг бовар қилмайди.\n— Келади!— деди ишонч билан Бургут. — Боғи торлик қилиб қолган, янги кўчатга жой қолмапти. Чўлга кўз тикиб юрган эмиш.\nЁғоч полвон ёйилиб кулди:\n— Чол тушмагур ҳам бизга ўхшаб қариганда чўл «жинниси» бўпти-да.\nЎрик домлага қизиқиб қолдим. Бу одам ҳақида унча-мунчани билиб олмоқчи бўлиб, чайлада икковимиз қолганимизда Бургутдан суриштирдим.\n— Ажойиб одам. Ўзи ўлгудек эзма. Тажангликда тенги йўқ, ўрикдан бошқа гапни билмайди. Тўй-пўйга бориб қолса, ашула эшитаётганларнинг энсасини қотириб, ўрикдан гап бошлайди. Асли отини ҳалигача ҳеч ким аниқ билмайди. Аммо Ўрик домла десанг, бўлди, каттадан-кичик танийди! Жони дили ўрик. Райондаги колхозларнинг боғида ҳозир шиғил мева бериб турган ўриклар шу домланинг кўчатидан бўлади. Одамлар Кавказга дам олгани боришса, Ўрик домла данак йиққани боради. Боғида дунёдаги ўрик навининг ҳаммасидан кўчат бор, дейишади. Областдан кимки чет элга борадиган бўлса, ҳамма ишини йиғиштириб қўйиб, уни вокзалгача чамадонини кўтариб кузатиб қўяди. Данак олиб келишни тайинлайди.\nБургут ҳикояси шу ерга келганда тиззасига уриб, қотиб-қотиб кула бошлади.\n— Нега куляпсиз, бир гап бўлдими? — дедим унинг бемаврид кулгисидан ажабланиб.\n— Бир воқеа эсимга тушиб кетди. Келини билан уришиб қолгани ҳам шу ўрик хусусидан-да! Ўтган йили катта тўй қилиб, ўғлини уйлантирган эди. Тўй ҳам жуда антиқа бўлган. Авжи ўрик пишиғи эди. Тўйга келган хотинлар нима бўлса ҳам домланинг кўзини шамғалат қилиб, ўригидан бир-иккита узиб ейишни ният қилиб қўйишган экан. Домла пешонасига замбаракнинг оғзини тўғрилаб бурсанг ҳам, ўрикка қўл тегиздирмайдиган хилидан. Тажриба ўрик-да, ахир! Домла нима қилибди денг: қўрғончадан боққа кирадиган эшик олдига икки обдаста сув, эшик ҳалқасига учта тўн билан салла илиб қўйибди. Бечора хотин-халаж, қариялар таҳорат олгани кириб кетишган экан, деб боққа яқин келиша олмабди. Калласи ишлаганини қаранг бу домласи тушмагурнинг! Қойилман. Маладэс!\nБургут яна кула бошлади. Домланинг келини билан ораси бузилганининг сабабини билолмаганим учун яна сўрадим:\n— Келини билан нега уришиб қолган эди?\n— Ҳа, айтганча, ҳали айтдим-ку, домла чет элга ким борса, данак олиб кел, деб тайинлашини. Саёҳатчилар унинг юзидан ўтолмай, ўшоқларда ўрик есалар, данагини ташламай олиб келаверишибди. Домла шундай қилиб бир халта данак йиққан эди. Келин бечора унинг «данак жинниси»лигини билмай, домла йўғида шу бир халта данакни чақиб еб қўйибди. Бошқоронғи экан-да, бечора. Домла кўчадан келса бир ҳовли данак пўчоғи ётган эмиш. Кўрибди-ю, тутқаноғи тутиб қопти. Ҳушига келиб, бутун ҳовлини бошига кўтариб дод солибди. Қўни-қўшнилар йиғилибди. Унинг феълини билганлар лом-мим деб оғиз очишолмабди. Келиннинг ранги қув оқариб кетган, дағ-дағ титрар эмиш. Кейин домла ўғлига ўдағайлабди:\n— Бу уйда ё мен тураман, ё хотининг туради! Албатта янги куёв бир нима деёлмай тил чайнаб, анқайиб тураверибди.\nБу гап келиннинг ҳамиятига тегиб, кийим-бошини тугиб отасиникига кетиб қопти.\nБургут яна бошини сарак-сарак қилиб кулди.\n— Шунақа. Домла ўрик деганда ҳатто отасини ҳам аямайди…\nКейинги Ёзёвон сафаримда Чўл бургутидан Ўрик домлани суриштирдим.\n— Қалай, домла чўлга келдиларми?\n— Келди, — деди Бургут кулиб, — юринг, сизни домла билан таништириб қўяй.\nИкковлашиб боғ учун ажратилган қўриққа қараб кетдик. Ҳаво булутли бўлса ҳам, чўл устидан илиқ шамол эсарди. Кафтдек текис ерларда қор кўринмас, фақат ҳар ер-ҳар ерда йиғилиб қолган кўлмак сувлар худди осмондек кул ранг тусга кирган, эсаётган шамолда уларнинг бети жимирлаб, қўрғошиндек ожиз йилтираб қўярди.\nШохлари яланғочланиб қолган бута остидан иккита қирғовул патиллаб кўтарилди-ю, сал нарироққа бориб тушди.\n— Эҳ, қўштиғ бўлмади-да… Роса семиз экан, узоққа учолмади-ку.\nБир оз жим бордик.\n— Домла ёнига Тўппонча полвон билан Ёғоч полвонни олиб, бир кечадаёқ боғидаги янги ёш кўчатларни ковлаб, икки грузовойда чўлга олиб келди. Ҳозир болалар ҳавонинг ғаниматида олатасир кўчат ўтказишяпти. Ҳозир чўлга домланинг ишқи тушиб қолган. Келганидан бери районга икки марта тушди, холос. Ўзи ҳам боғмисан-боғ бўладиганга ўхшайди, — деди Бургут яна.\nДўнг ошганимиздан кейин бундан уч ой аввал кўрганимда канавокопатель ариқ қазиётган жойда қатор ўтқазилган ниҳолларга кўзим тушди. Уч-тўрт одам бир жойга ғуж бўлиб, нимадир қилаётган эди. Қадамни тезлатиб, уларнинг олдига бордик. Ёғоч полвон билан Тўппонча полвон ёш ниҳоллар танасига оҳак суртишаётган экан.\n— Домла қанилар? — деди Бургут.\n— Ҳозир келиб қоладилар, — деб жавоб берди Ёғоч полвон, афтини буруштириб, қаддини ростлар экан.\nЁғоч полвонга энди сал-пал жир битиб қопти. Тўппонча полвон эса ҳали ҳам ўшандек чаққон, сермулозимат. Чиройли кўзлари порлаб турибди.\n— Бу жинқарча кўчатларни оҳаклайман деб белим қотиб кетди. Манови пакар энгашмай тик туриб оқласа, мен икки букилиб оқлаяпман!\nДарҳақиқат, бу узун бўйли йигитга ҳадеб энгашавериш осон тушмас эди. Тўппонча полвон пичинг қилди:\n— Ҳозир менга маза-ю, сенга азоб, ўрик пишганда сенга маза-ю, менга қийин бўлади. Негаки, сен тикка туриб узаверасан, мен бўлсам тагимга тўнка қўйиб чўзиламан.\n— Сенга бу домла ҳали-бери ўрик уздириб қўя қолмас-ов, нима дейсан, Бургут?\nБургут унинг гапига кулиб қўя қолди. Чўққи соқол, бошига пати тўзиб кетган сурма ранг дўппи кийган кўзойнакли, олтмиш ёшлардаги чол велосипед миниб келиб қолди. У, у ёқ-бу ёққа қарамай, салом-аликни ҳам унутиб, Бургутга бир қоғоз узатди.\n— Телеграммага жавоб. Шредер станциясидан уч юз туп кўчат оладиган бўлдик. Раисга айтсангиз: иккита грузовой берса, эртага Тошкентга кетаман. Мирзачўлдаги тажриба станциясидаги агроном Эшонхонов билан бирга ўстирган кўчатларимиз бор. Қайтишда ола келаман. Қалай, маъқулми?\nЧол гапини тугатиб бўлгандан кейингина биз билан кўришди. Кўришди-ю, яна ўз гапи билан овора бўлиб кетди:\n— Ҳаво роса бўлиб берди. Кўчат ҳозир маст уйқуда. Кўчатни уйқусида босган ютади. Эрталаб Риштондан элликта кўчат келади. Агар Тошкентга кетиб қолсам, Бургут болам, ўзингиз бош бўлиб, анови радга эктирасиз-да!\nЎрик домла ёнгинасида турган кўчатнинг узун бир новдасини эгиб, гулқайчи билан кесаётганда, Бургут қулоғимга шивирлади:\n— Бўлди энди, ўрикдан бошқа гап йўқ. Сув ичмай икки соат гапиради.\nДарҳақиқат, Ўрик домла ўрикдан гапириб кунни кеч қилса-я! Қантак ўрикнинг ватани асли Риштон бўлиб, Конибодомга кейинчалик бориб қолгани, оқ ўрикнинг Риштондан кўра, Андижонда яхши ҳосил бериши, «пошшойи»нинг туршагидан қилинган шарбатни баҳорда ичилса, медани тозалаши, хашаки ўрикнинг қоқисини молга қайнатиб ичирилса — қўтир бўлмаслиги, «кал йўлдош»дан солинган баргакни олтингугуртнинг тутунига димланса — худди тиллага ўхшаб сап-сариқ бўлишини роса тушунтириб кетди.\nУнинг гаплари мени асло зериктирмас эди. Ўз ҳунарига бутун умрини бағишлаган бу қария етук бир олим бўлиб туюларди. Ахир, у олтмиш йиллик умрида хасислик билан кўкартирган қанчадан-қанча кўчатлари бутун-бир водийнинг саноқсиз боғларида яшнаб турганини ўйлаганим сари унга ҳавасим келар, юрагимда чуқур ҳурмат туйғулари қўзғаларди.\nКеч кириб атрофни қоронғи босди. Узоқда, янги посёлкада чироқлар милтиради. Тўртовлон орқага қайтдик.\n— Домла, — деди Бургут йўлнинг ярмига етганимизда, — Тошкентга кетмасингиздан аввал қудангизникига бориб, келинни кўриб кетсангиз бўларди.\nЧол нимадир деб тўнғиллади. Чўл шамоли унинг ово-зини орқа томонга олиб кетди. Яна озроқ йўл юрдик.\n— Бир халта данак-а, Ҳиндистондан, Афғону Арабистондан, Қашқару Кашмирдан келган данаклар эди-я. Э, аттанг!\n— Бўлар иш бўлди, домла, энди ярашиб қўя қолинг. Кечиринг уни, билмасдан қилган-да.\n— Сира кечирмайман. Бир халта данак энг камида икки юз туп кўчат бўлар эди. Қанақалигини ҳам билолмай қолдим.\nЧол энди бошқа гапирмади. То қишлоққа етиб келгунимизча ундан садо чиқмади. Келини еб қўйган данаги юрагини яна эзиб юборди шекилли, «степторг»нинг автолавкаси олдида биз билан хайрлашар экан, бўшашиб қўл узатди. Дўкондан тушиб турган чироқ шуъласида унинг юзлари худди ғижимланиб, ўзи бирдан қариб қолгандек кўринди.\n— Кўрдингизми ўжарлигини, — деди Бургут, уйга кирганимизда. — Данак воқеаси жуда ёмон таъсир қилган, қачон эзмалик қилиб гапни гапга қовуштирмаса, атайин данакдан гап очиб қўяман. Дами ичига тушиб кетади. Ҳозир дунёда битта душмани шу келини, кўрарга кўзи йўқ.\nБиз Бургут икковимиз алла-палагача ухламай, чўл ҳақида, чўлни ўзлаштираётганлар ҳақида гаплашиб ётдик. Боя домла ўрик ҳақида қандай тўлиб тошиб гапирган бўлса, Бургут ҳам қулфи дили очилиб, чўл ҳақида худди шундай мириқиб гапира кетди. У шундай яйраб гапирар эдики, етук бир шоир ҳам чўлни унчалик таърифлай олмас эди.\n— Биласизми, меҳмон, ёз кечалари уйдан дайдиб чиқиб кетаман. Осмон тўла юлдуз, ой чўл устига келганда пастлаб ўтади, ё менга шунақа туюладими, ё ростдан ҳам ўзи шунақами, билмадим. Тунда турна учганини кўрганмисиз? Мен жуда кўп кўрганман. Жуда гаштли бўлади. Худди қўй ҳайдаган подачига ўхшаб «қуре-қуре» деб осмони заминдан ўтаверади. Айниқса, ойдин кечасидагининг гашти жуда бошқача бўлади. Синкага солинган оқ дока орқасидан учиб ўтаётганга ўхшарди. Шамол қиш-лоқ томондан ғалати ислар олиб келади. Қўйинг-чи, чўлда ёз кечаси чалқанча ётиб ухламаган одам, бу гапларнинг маъносига етмайди.\nБургут яхши бир қўшиқ эшитаётгандек тез-тез кўзини юмиб, паст овоз билан гапирарди.\n— Ҳай майли, ухлайлик энди, меҳмон.\nБургут эндигина кўрпага бурканган ҳам эдики, кўча томондаги деразани биров чертди.\n— Бургут болам, мен! Тўппончага айт, отни берсин, Қишлоққа тушиб чиқаман.\nБургут шошиб кийиниб чиқиб кетди. Ўн-ўн беш минутлардан кейин қайтиб келди. У уйқули кўзларини ишқалаб ҳадеб кулар эди.\n— Ўрик домланинг келини ўғил кўрипти. Оғзининг таноби қочган. Бир жойда туролмайди. Ҳиринг-ҳиринг кулади. От олиб бердим, қишлоққа кетди. Боя келинини кўргани кўзи йўқ эди, ҳа, фарзанд экан-да! Туғруқхонадан чиқиши билан чўлга кўчириб келаман, дейди. Ҳали кўрарсиз, невара тўйи қилиб беради. Пул кўп бу чолда. Тошкентда ўрик хусусида мана бундоқ катта китоби чиққан. Ҳа, айтганча, кинони кўрдингизми? Қизталоқ киночилар худди ўзимни опти-қўйипти-я. Қурултойда қўйиб беришди. Мирзачўлдаги Ғанишерни ҳам олишган экан.\nДелегатлар икковимизга ҳам «эрийсанлар» деб туриб олишди. Меҳмонхонада зиёфат қилиб бердик. Ғанишер билан уриштириб ичдим. Икковимиз ўша ерда қўл олишдик. Нима дейсиз меҳмон, Ғанишер зўр-а?!\n— Сиз ҳам чакки эмассиз, — дедим. — Ахир, сизни кимсан Чўл бургути дейишади-я!\n— Мен Чўл бургути бўлсам, Ғанишер Мирзачўлнинг шери. — Шер билан бургутнинг ташлашгани қизиқ бўлади.\nБургут кула-кула чироқни ўчириб, кўрпага кирди. Уйқум қочди. Кўзимга чўл ўртасида отини елдириб кетаётган Ўрик домла кўриниб кетди. Назаримда, у булутлар орасида гоҳ ёниб, гоҳ ўчиб турган юлдузларга, отининг ёлини сийпаб ўйнаётган чўл шамолларига ҳам ўрик ҳақида гапириб бораётгандек, атрофида ястаниб ётган текис чўлга ўрик кўчатларини бир текис тикиб кетаётгандек, янги туғилган неварасига саватда ўрик олиб бораётгандек эди.\nЧўлларда бошланган янги ҳаёт ва янги одамларнинг қиссасини ёзиб тугатиб бўлармиди!\nБу қиссанинг ҳам ҳали давоми бор.\n← Аввалги Аввалги Саид Аҳмад. Чўл бургути (ҳикоя)\nКейинги → Кейинги: Саид Аҳмад. Лочин (ҳикоя)


11:29 / 21.09.2017\n“Катта тўртлик” деб аталувчи Бразилия, Германия, Ҳиндистон ва Япония ташқи ишлар вазирлари БМТ Бош Ассамблеясининг 72-сессияси доирасида учрашув ўтказишди. Ушбу мамлакатлар БМТ Хавфсизлик кенгашининг доимий аъзолигини қўлга киритиш ниятида эканликларини тасдиқлашди, деб хабар қилмоқда DPA.\n“ХКнинг ҳозирги таркиби глобал ўзгаришларни ўзида акс эттирмайди”, - дейилади учрашувнинг якунида қабул қилинган ҳужжатда. Агентликнинг қайд этишича, мазкур 4 давлат бир неча 10 йиллардан буён шундай талабни илгари суриб келади.\nХавфсизлик кенгашининг вето ҳуқуқига эга бўлган доимий аъзолари сифатида Иккинчи жаҳон урушида ғалаба қозонган давлатлар АҚШ, Буюк Британия, Хитой, Франция ва СССР бўлган эди.\nБМТ ХКни ислоҳ қилиш бўйича ҳукуматлараро музокаралар бир неча йиллардан бери олиб борилади. Аммо мамлакатлар ҳозирча, асосий масалалар, жумладан БМТ ХКнинг оптимал таркиби, доимий ва муваққат аъзолари сони, вето ҳуқуқидан фойдаланиш бўйича якдил фикрга кела олгани йўқ. ХКнинг доимий аъзолигига эҳтимолий номзодлар орасида Бразилия, Германия, Ҳиндистон, Индонезия, ЖАР ва Япония бор. Умуман, ХК сўнгги маротаба 1965 йили кенгайтирилган ва 11 тадан 15 тага етказилган.


Бразилиянинг Рио-де-Жанейро шаҳрида ўтаётган XV Паралимпия ўйинларида ўзбекистонлик спортчилар яна битта бронза медални қўлга киритди.\nНуфузли мусобақанинг енгил атлетика бўйича 4х100 метрга эстафета баҳсларида қатнашган Миран Сахатов, Мансур Абдурашидов, Дониёр Солиев ва Фахриддин Ҳамроевдан иборат жамоамиз 43,47 сония натижа билан шоҳсупанинг учинчи поғонасидан жой олди.\nАйни пайтда Ўзбекистон спорт делегацияси ҳисобида 6 олтин, 4 кумуш ва 14 бронза медаль бор. Кеча Ўзбекистон умумий рўйхатда 9 ўринни эгаллаб турган эди. Айни дамда Ўзбекистон 11 ўринни қайд этиб турибди.\nТеглар: мусобақанинг шаҳрида шоҳсупанинг ўринга қўлга жамоамиз


— Демократик ислоҳотларнинг бугунги босқичи сиёсий партиялар фаолиятини ҳар қачонгидан кучайтиришни талаб этмоқда. Ижтимоий-сиёсий ва иқтисодий тараққиётнинг аниқ устувор йўналишларини белгилаб олиш, мамлакатни ислоҳ этиш ва модернизация қилишда партия фаоллари, депутатлар зиммасидаги вазифалар аҳамиятини ҳар биримиз чуқур тушуниб етишимиз керак.\nСиёсий партиянинг жамиятдаги ўрни кўп жиҳатдан унинг етакчилари салоҳиятига боғлиқ. Дастурий мақсадларни амалга оширишда ҳам улар ҳал қилувчи ўрнига эга. Шу боис сафимизда билимли ва қатъиятли етакчиларнинг кўпайишишига эришишимиз зарур.\nЭнг аввало, қуйи партия ташкилотлари етакчиларида дадилликни шакллантириш керак, деб ўйлайман. Шунда улар ўз ҳудудидаги воқеа-ҳодисаларга синчковлик билан қарайди, камчиликларни таҳлил этиб, ҳал қилиш бўйича таклифларини дадиллик билан илгари сура олади.\nБир мисол. Бугун туманимизда ЎзХДПнинг 58 та бошланғич ташкилоти бор. Уларда уч мингга яқин аъзо бирлашган. Туман тиббиёт бирлашмаси, «Шанба» маҳалласида ташкил этилган қуйи бўғинларимиз етакчилари фаоллиги билан алоҳида ажралиб туради. Хусусан, партия аъзолари билан ишлаш, улар орасидан сиёсий-ҳуқуқий билимдон ёшларни партия ишига кенгроқ жалб этиш бўйича эътиборга молик ишлар олиб борилди. Бу эса фаол етакчилар сафи ортишига хизмат қилмоқда.\nШу ўринда яна бир фикр. Бирор жойда аҳолини қандайдир муаммо ўйлантираяпти. Партия кенгаши ҳамда депутатларимиз бу ҳақда дастлаб ўша ҳудуддаги қуйи бўғин етакчисининг фикри билан қизиқиши муҳим аҳамиятга эга. Шунда етакчиларимизнинг ўзи яшаётган ва ишлаётган жойдаги вазиятдан хабардорлиги ошади, юзага келган масаланинг ечими бўйича амалий таклиф беришга интилиши янада кучаяди, деб ҳисоблайман.


Тадбирда таъкидланганидек, мамлакатимизда истиқлол йилларида бири-биридан кўркам маданият ва аҳоли дам олиш масканлари, истироҳат боғлари бунёд этилиб, фойдаланишга топширилмоқда. Булар халқимизнинг ҳаёт даражасини юксалтириш, ўғил-қизларимизни миллий анъаналар руҳида тарбиялаш, уларнинг мазмунли ҳордиқ олишларини таъминлашга хизмат қилаётгани билан аҳамиятлидир.\nВазирлар Маҳкамасининг 2010 йил 29 декабрдаги “2011 — 2015 йилларда маданият ва истироҳат боғларининг моддий-техника базасини мустаҳкамлаш ва уларнинг фаолиятини янада такомиллаштириш чора-тадбирлари дастурини тасдиқлаш тўғрисида”ги қарори асосида тасдиқланган Дастурга мувофиқ, жумладан, 2011 — 2014 йилларда 90 та маданият ва истироҳат боғида қайта таъмирлаш ҳамда жиҳозлаш ишлари бажарилди. Уларга 800 дан ортиқ замонавий аттракцион ўрнатилди. Бир қатор маданият ва истироҳат боғларида таъмирлаш ишлари давом этмоқда.\nЖорий йилда 77 та янги маданият ва истироҳат боғи ташкил этилиши кўзда тутилган. Қолаверса, кўплаб сўлим гўшаларда реконструкция ва таъмирлаш ишлари жадал олиб борилаяпти.\nҲозирги кунда республикамизда 225 та маданият ва истироҳат боғи фаолият кўрсатаётир. Уларда юртдошларимизнинг кўнгилдагидек ҳордиқ чиқаришлари учун барча имконият мавжуд. Хусусан, қатор маданий-маърифий тадбирлар, спорт ўйинларини ўтказишга алоҳида эътибор қаратилаяпти. Бундан ташқари, “Кексаларни эъзозлаш йили” Давлат дастурида белгиланган вазифалардан келиб чиқиб, гўзал ва сўлим дам олиш масканларида нуронийларимизга қулайликлар яратиш мақсадида ҳам ибратли ишлар бажарилмоқда.\nМазкур рукндаги бошқа мақолалар: « Иқтидорли ёшларга туҳфа\t«France 2» телеканали Самарқанд ва Бухоро ҳақида »


Шымбайда усы жылдың өткен дәўиринде тергеў бөлимшеси тәрепинен 70 жынаятлы ис қозғатылды- Kruz.uz\nШымбайда усы жылдың өткен дәўиринде тергеў бөлимшеси тәрепинен 70 жынаятлы ис қозғатылды\n09:54, 10.11.2017 727 0 Шымбай районы\n— Район аймағында 91 көше ҳәм 137 аўыл болып, улыўма 111 мыңнан аслам халыққа усы аймақларда жайласқан 20 таяныш пунктлеринде 25 профилактика инспекторлары хызмет көрсетип келмекте. Сондай-ақ, бөлим хызметкерлери тәрепинен жынаятшылықтың алдын алыў, жүз берген жынаятларды өз ўақтында ашыў, жәмийетлик тәртип ҳәм пуқаралардың қәўипсизлигин сақлаў мақсетинде «Тозалаш-Антитеррор», «Спитамен», «Арсенал» ҳәм басқа да кең көлемли илажлар өткерилмекте. Президентимиздиң 2017-жылы 20-апрель күнги «Ишки ислер уйымлары таяныш пунктлериниң профилактика инспекторларын хызмет үйи менен тәмийинлеўге байланыслы қосымша илажлар ҳаққында»ғы Қарарына тийкар «Шахтемир» ҳәм «Майжап» мәкан ҳәм аўыл пуқаралар жыйынларында профилактика инспекторлары хызмет үйлери, «Шахтемир», «Темиржол гүзары», «Оржап», «Майжап», «Тазажол», «Қызылөзек», «Қамысарық» мәкан ҳәм аўыл пуқаралар жыйынлары профилактика инспекторлары жеңиллетилген кредит есабынан «Матиз» автомашиналарына ийе болды, - дейди Шымбай районлық ишки ислер бөлими баслығының орынбасары Руслан Палўаниязов.\nБуннан тысқары районлық тергеў бөлимшеси тәрепинен бир қанша жумыслар алып барылды. Атап айтатуғын болсақ, усы жылдың өткен дәўири ишинде тергеў бөлимшеси тәрепинен 70 жынаятлы ис қозғатылған болса, олардан 60 жынаятлы иси айыплаў-жуўмақ пенен, жарасыў мүнәсибети менен 9 жынаятлы ис тамамланды. Олардың арасында амнистия қарарына тийкар 1 жынаят иси судқа жиберилди.\nБуннан тысқары, районлық Ишки ислер бөлими Миграция ҳәм пуқаралықты рәсмийлестириў бөлимшеси тәрепинен де белгиленген реже тийкарында нәтийжели жумыслар әмелге асырылмақта. Пуқаралардың паспортларын жаңа үлгидеги формаға өзгертиў жумыслары баслаған дәўирден баслап, район халқының 85 проценттен асламы өзиниң таза паспортларына ийе болды. Бүгинги күнде паспорт бөлимшесинде пуқараларға биометрик паспортларды тарқатыў менен бирге оларды дизимге алыў, жасаў орынларын өзгертип атырған пуқараларды есаптан шығарыў ислери өз ўақтында алып барылмақта.\nСоңғы ўақытлары халқымыз арасында паспорт қағыйдаларына әмел етпей белгиленген мүддетине қарамастан, итибарсызлыққа жол қойып атырған пуқараларда анықланбақта. Олардың бундай бийпәрўалық ҳәрекетлери ушын өз ўақтында түсиндириў жумыслары алып барылмақта, - дейди районлық Ишки ислер бөлими Миграция ҳәм пуқаралықты рәсмийлестириў бөлимшеси баслығы С.Умаров.\n13:08, 23.08.2019 1966\n13:36, 22.08.2019 967\n20:21, 21.08.2019 2717\nНөкис қаласы ҳәкимлиги Журналистика Қарақалпақстан Республикасы Ишки ислер министри Ғәрезсизлик байрам Жулдызша басшы Аяз қала Температура жәҳән чемпионаты «Россия 24»


ИнтерФУТБОЛ :: Арсен Венгер Месут Ўзилнинг «Арсенал» дан кетишига изоҳ берди\nАрсен Венгер Месут Ўзилнинг «Арсенал» дан кетишига изоҳ берди\n«Арсенал» нинг собиқ бош мураббийи Арсен Венгер ярим ҳимоячи Месут Ўзил «канонирлар» лагеридан кетгани ҳақида фикр билдирди.\n«Ўзил - қулай муҳитга муҳтож одам. Ишончим комилки, бу борада Туркия унга жудаям мос келади. У ҳужумчиларга учрашувларда ғалаба қозониш учун имконият яратиши мумкин. Агар «Фенербахче» бундан унумли фойдаланишни ўрганса, унда чемпионатда доимий ғалабаларга эришиш имконияти катта бўлади.\nМесута ҳақида гапирганда, оркестрни тасаввур қилиш мумкин. У ўз вақтида тўп билан ўйнайдиган иқтидор эгаси. У вақтни ўтказиш ва ижодкорлик жиҳатидан жуда ажойиб. У ўйинда қандай вазиятга дуч келмасин, тўғри қарорни танлайди. Ёрқин маҳорат.\nАгар индивидуал машғулотлардан сўнг Ўзилнинг жисмоний тайёргарлиги маъромида бўлмаса, яхши формага келиш учун Ўзилга 3-4 та ўйин керак бўлади. У тезда рақибнинг эркин зоналарини кўради, тезда тўғри қарор қабул қилади ва бир зумда майдондаги вазиятни баҳолайди. Бу хислат футболда камдан кам кузатилади.\nЎзилнинг тезкор трансфери январь ойидаги энг шов-шувли ўтиш бўлади, чунки ҳозирда футбол олами тинч», - дея Венгернинг сўзларини келтиради ESPN.\nМаълумот учун, Месут Ўзил АПЛнинг 2020/2021 йилги мавсуми учун «Арсенал» таркибига киритилмаган. Сўнгги ҳафталарда немис футболчиси асосий таркибдан айро холда машғулот ўтказди. 17 январь куни «Канонирлар» ва Ўзил томонларнинг ўзаро келишуви асосида шартномани бекор қилишди.


Сурхондарё театри раҳбари 8 йилга кесилди\n15 май 2021, Тошкент вақти: 03:40\nҚоидабузар чет элликлар депортация қилинди\nЖорий йилнинг ўтган даврида Наманган вилоятига кириб келган чет эл фуқароларининг 15 нафари Ўзбекистон Республикасида бўлиш қоидасини бузган (“Диёнат”, 15 ноябр). Қоидабузар хорижликларнинг 8 нафари депортация қилинган, 7 нафарига 20 миллион сўм жарима солинган. Шунингдек, яқин хориж мамлакатлари – МДҲ давлатлари фуқароларининг 195 нафари Ўзбекистон Республикасида бўлиш қоидасини бузгани учун мамлакатдан чиқариб юборилган.\n“Театр раҳбарияти талон-тарож учун қамалди”\nМаннон Уйғур номидаги Сурхондарё вилоят мусиқали драма театрининг бош директори Ҳомид Орипов 7 йил, бош ҳисобчи Муҳиддин Қиличев 8 йилга озодликдан маҳрум этилди. Сурхондарё вилояти прокуратураси бўлим бошлиғи Дўстмуҳаммад Бердимуродовнинг “Ҳуқуқ” газетасига маълум қилишича, театр раҳбарияти 2 йил муддатга мансабдорлик ва моддий жавобгарлик юклатилган вазифаларда ишлаш ҳуқуқидан ҳам маҳрум қилинди. Бош директор ва бош ҳисобчи 5 йил мобайнида катта миқдордаги маблағни ноқонуний ўзлаштириб келган.\nСамарқандлик инженер Қуръоннинг улкан нусхасини яратди\nСамарқандлик хаттот Шавкат Истамов бир неча йил ичида Қуръони каримнинг улкан нусхасини яратди (“XXI аср”, 15 ноябр). “Гиннеснинг рекордлар китоби”га кириши кутилаётган улкан китобнинг бўйи 1,5 метр, эни 86 см, оғирлиги 100 килограммдан ошиқ, 622 саҳифадан иборат. Қайд этилишича, бу хаттотнинг илк иши эмас, ўн йил олдин у бўйи 1 метрлик қўлёзма ҳам яратган.\nАсли касби инженер-механик бўлган Шавкат Истамов 1995 йилдан бери қадимий қўлёзмаларни кўчириб келади. Навоий, Рудакий, Шерозий, Умар Хайём каби алломаларнинг хаттот томонидан тайёрланган қўлёзмаларини ўнг томонда варақлаганда араб имлосида, чап томондан варақлаганда эса кирилл ёзувида ўқиш мумкин.\nБожхонада икра ушлаб қолинди\nТошкент шаҳрида божхона қонунчилигини бузган вагон кузатувчилари қўлга олинди (“Экоҳаёт”, 14 ноябр). Келес темир йўл божхона постида Москва-Тошкент йўналиши бўйлаб келаётган поезд кузатувчиси К.Гулнора қиймати 2,5 миллион сўмлик 26 кг балиқ увилдириғи (икраси)ни яширин олиб киришга уринаётганда ушланган. Шу поезднинг бошқа бир кузатувчиси Т.Жамолиддинннинг қўл юклари орасидан божхона баённомасида қайд этилмаган 5 миллион сўмлик озиқ-овқат борлиги аниқланган.\nТошкент шаҳар божхона бошқармасига кўра, 2012 йилнинг ўтган даврида Тошкент шаҳрида 152 та қонунбузарлик аниқланиб, 4,6 миллиард сўмлик озиқ-овқат маҳсулотларига ноқонуний олиб кирилишига чек қўйилган.\nТошкентда 10 минг долларга клип олинди\nАйни пайтда Ўзбекистондаги эстрада хонандаси битта қўшиққа ўртача 700 доллар, клипга эса 7000 доллар сарфлайди (“Даракчи”, 15 ноябр). Шоу бизнесга ихтисослашган нашрга кўра, бастакорлар битта қўшиқ куйи учун – 300-1500 доллар, мусиқага сайқал берувчи аранжировкачи – 200-500 доллар, шоир – 50-200 доллар, таниқли актёрлар клипда суратга тушиш учун 2000 долларгача ҳақ олади.\nТрек йўналишидаги битта клип учун 2000-3000 доллар, сюжет йўналишидаги клип учун эса 3000-4000 доллар сарфланади. Ёзилишича, хонанда Муниса Ризаеванинг “Голливуд” қўшиғига ишланган клип энг катта бюджетли бўлиб, уни суратга олиш учун 10 минг доллар харжланган.\n“Санъаткорларимиз қўшиқ ва клип яратиш харажатларини хорижий валютада кўрсатишлари бизга эриш туюлди. Биз эса борини ёздик, холос” деб қайд этади “Даракчи” нашри.\n“Масъулиятсиз солиқчилар жазога тортилсин”\nТошкент шаҳри Ҳамза тумани Солиқ инспекциясида нозирлар томонидан солиқ тўловчиларни асоссиз равишда идорага чақириш, уларни куттириш ҳолатлари рўй бермоқда (“Новый век” 15 ноябр). Муаллиф А.Ольгина солиқ идораси ахборот базасида техник носозликлар юз берганидан фуқаролар жабр кўрмаслиги, солиқ нозирлари хизмат вазифасига совуққонлик билан муносабатда бўлмаслиги учун уларга жазо чоралари қўллаш зарур деб ҳисоблайди.\n“Вазиятни буткул ўзгартириш керак. Масалан, масъулиятсиз инспекторлар солиқ тўловчига асоссиз эътироз билдирган ҳолларда уларга нисбатан суд орқали даъво иши қўзғатиш, жарима солиш, зарур бўлса, солиқ тўловчига номаълум бўлган сабаб билан йўқолиб қолган тўловларни ундириш зарур”, деб ёзади Ольгина. Муаллифга кўра, жазо чоралари солиқ тўловчиларга нисбатан асоссиз эътирозларни кескин камайтиришга хизмат қилади.\nФирибгар талабани чув туширди\nТошкентда фирибгарликда айбланган Эмин Саримбоев ойлик маошидан 20 фоиз ушлаб қолиш шарти билан 2 йил ахлоқ тузатиш жазосига ҳукм қилди (“Адолат кўзгуси”, 15 ноябр). Судланувчи Тошкент давлат техника университетида шартнома асосида ўқийдиган талаба Акмалга 1400 доллар эвазига “Ўзбекэнерго” давлат компанияси билан гаплашиб, бир неча йиллик контракт пулини тўлаттириб беришга ваъда берган. Мирзо Улуғбек тумани терговчиси Асилбек Юсуфбековга кўра, талабанинг отаси қарзҳавола қилиб Саримбоевга 1400 долларни топиб берган. Фирибгарга чув тушгани маълум бўлгач, жабрланувчи ҳуқуқ идораларига мурожаат қилган


Тут баргидан чой ичадиган дамлар ҳам яқин | АгроОлам.Uz\nБош саҳифа Янгиликлар Тут баргидан чой ичадиган дамлар ҳам яқин\nТут барги етти хазинанинг бири бўлган ипак қурти учун озуқа манбаи эканлигини яхши биламиз. Аммо ундан кишига ҳам шифо, ҳам роҳат бахш этувчи дамлама тайёрлаш мумкинлигидан кўпчиликнинг хабари йўқ. “Жанубипаксаноати” масъулияти чекланган жамияти, “Бухоро бриллиант силк” қўшма корхонаси мутахассислари хитойлик сармоядорлар билан биргаликда айнан шу йўналишга ихтисослашган корхона ташкил этишга ҳаракат қилишмоқда.\nКорхона биносини қуриш учун “Ғиждувон” эркин иқтисодий зонасидан жой берилган. Бундан ташқари, мутасаддилар ихтиёрига Ғиждувон, Пешку ва Шофиркон туманларидан 7,5 миллион туп хориж ва маҳаллий тут кўчатлари экиб, плантациялар барпо этиш учун ер майдони ажратилган. Амалий ишлар бошлаб юборилган бу тутзорлардан йилига уч-тўрт марта ҳосил олиш мумкин. Мутахассисларнинг таъкидлашича, ҳар гектар ердан бир йил ичида ўрта ҳисобда 5 тоннадан ортиқ тут барги Хитойдан келтириладиган замонавий ускуналар ёрдамида қуритилиб, қайта ишланади ва қадоқланади.\nЮртимиз истеъмол бозори учун янгилик бўлган бундай маҳсулот ички бозорга ва экспортга йўналтирилади. Режага кўра, тут баргидан тайёрланадиган чойдан келгуси йилда 218 тонна ишлаб чиқарилади. Маҳсулотнинг 1,4 миллион АҚШ долларига тенг қисми чет эллик мижозларга етказиб берилади.\nМазкур йирик лойиҳанинг умумий қиймати 2 миллион АҚШ долларига тенг бўлиб, ушбу маблағнинг тенг ярми маҳаллий инвесторлар, қолгани эса зарур технологик ускуналар олиб келишга, чет эллик малакали мутахассисларни жалб қилишга йўналтирилади. Лойиҳа тўла қувват билан ишга тушса, 50 та доимий, 1500 та мавсумий иш ўрни яратилади.\n– Тут баргидан ичимлик тайёрлаш технологияси Шарқий Осиё мамлакатларида, хусусан, Хитойда кенг тарқалган, – дейди “Жанубипаксаноати” масъулияти чекланган жамияти раҳбари Акмал Ғойибов. – Албатта, бундай маҳсулотни истеъмолчилар дидига мос тарзда тайёрлаш мураккаб жараён. Шу боис, ўтган йили 30 га яқин мутахассисларимиз Хитойнинг Ханжоу ва Шаньдун шаҳарларида бўлиб, зарур технологик жиҳатларни ўрганишди.\nМутахассисларнинг эътироф этишича, тут баргидан тайёрланган дамлама инсон саломатлиги учун жуда фойдали. Унинг таркибида протеин бор. Бу модда қондаги ортиқча қанд миқдорини камайтиришдек шифобахш хусусиятга эга. Дамлама киши организми учун ўта зарур цинк, натрий, кальций, темир, калий сингари минерал моддаларга одатий чойдан кўра бир неча баробар бой. Ўз навбатида, унда танин ҳамда кофеин моддаси одатий кўк чойга нисбатан 200 карра кам.\nАйнан янги маҳсулотнинг импорт ўрнини босиши, сердаромад эканлиги, айниқса, саломатликка фойдали бўлгани боис, мазкур инновацион лойиҳанинг амалга оширилишига алоҳида қизиқиш билдирилмоқда.